Horsens: “Vi vil gøre overgangene i livet så gode som muligt”\nI Horsens Kommune har man været i gang med Projekt Mobilize Me i foreløbig et år. Indtil videre er der 20 skoler og institutioner i gang, og 50 Superbrugere er blevet uddannede. Jeg har været en tur forbi Kommunikation og Teknologi på Langballe 6 i Horsens og talt med de tre stærke kvinder, som styrer projektet.\nDet er Lotte Kjemtrup (afdelingsleder for Kommunikation og Teknologi), Anja Friis Christensen (projektleder for Projekt Mobilize Me) og Anne Marie Skov (IKT konsulent)\nHorsens har en plan\nI Horsens står velfærdsteknologi højt på dagsordenen. Det gør den, fordi man arbejder strategisk med implementering af velfærdsteknologiske løsninger, som skal kompensere for de demografiske udfordringer, som ligger i horisonten. Missionen er klar: Borgerne skal blive mere aktive og selvstændige i eget liv.\nDet er her Projekt Mobilize Me kommer ind i billedet.\nMobilize Me’s værktøjer skal være gennemgående\nAllerede i 2018 blev bunden lagt for Projekt Mobilize Me. I 2018 satte direktørerne for de forskellige forvaltninger sig sammen og lagde en overordnet strategi: Borgerne skal mødes med et tilbud om Mobilize Me’s apps i alle institutioner, så de bliver de gennemgående strukturværktøjer på tværs af kommunen. Det skal skabe bedre overgange for børn og voksne, som skifter mellem tilbud i kommunen.\nGode erfaringer med Mobilize Me\nAnne Marie fortæller, at Horsens kommune allerede havde gode erfaringer med Mobilize Me via deres IKT Team, som samarbejder med borgere om implementering af kompenserende teknologi. Se indslag fra TV2Østjylland. Her kunne de se, at de borgere som fik tildelt Mobilize Me’s værktøjer generelt oplevede en bedring, og samarbejdet med Mobilize Me fungerede uproblematisk. Valget var derfor ikke så svært.\nHellere en bred aftale end enkelte licenser\nMed de to apps Mobilize Me og PlaNet kunne virksomheden derudover dække et bredt behov, fordi værktøjerne spænder over både børn og voksne med strukturbehov af forskellig grad. Endelig var det heller ikke en uvæsentlig faktor, at der var et økonomisk incitament i at indgå en bred aftale med Mobilize Me fremfor at bevillige enkelte hjælpemiddelslicenser til borgerne, fortæller Lotte.\nLængere fremme end forventet\nNu er halvdelen af projektperioden gået, og Anja fortæller, at det er gået over al forventning. Der er kommet endnu flere Borgere og Planlæggere i gang, end man havde turde håbe på. Og der bliver vidensdelt på tværs af faggrænser.\nAnne Marie fremhæver flere institutioner, som oplever positive effekter hos deres borgere. I specialinstitutionen Fussingvej, har man fx oplevet, at Mobilize Me har gjort vidensdelingen hos fagpersonalet mere detaljeret.\n"Selvom en morgenstruktur overordnet er den samme, har den indtil da været afhængig af, hvilken person der var på arbejde. Ved at fortælle hinanden præcis hvordan - og i hvilken rækkefølge - de gør tingene, har personalet kunne forfine borgernes morgenstruktur og skrevet de ting ned, som de ved virker allerbedst for den enkelte borger"\nVi oplever generelt, at fagpersonerne er gode til at sparre på tværs, og dele de gode erfaringer med hinanden, tilføjer Anja. Det er utrolig vigtigt for at implementeringen lykkes på den enkelte institution, at medarbejderne sparrer med hinanden.\nMobilize Me’s værktøjer giver overskud\nProjekt Mobilize Me dækker bredt i Horsens kommune, og der er mange forskellige typer af borgere tilknyttet projektet. Alligevel mener de tre kvinder, at man godt kan sige noget generelt om udbyttet af Mobilize Me’s værktøjer.\nAnja fortæller, at fagpersonaler rundt om i kommunen melder tilbage, at deres voksne borgere opnår en større ro i deres hverdag, fordi de får overskud og overblik. De bliver bedre til at mestre deres eget liv og bliver på den måde mere selvstændige.\n“På Fussingvej, som vi tidligere talte om, oplever personalet at borgerne ikke er så afventende mere. De går selv i gang med deres aktiviteter og tager ejerskab over dem. Det er da fedt”\nAnne Marie tilføjer, at man på børneområdet oplever, at værktøjerne mindsker konflikterne mellem børn og personale. Når strukturen ligger på barnets skærm, bliver det Ipad’en der er syndebukken og ikke de voksne. Det kan fx være i situationer, hvor barnet skal i gang med en opgave som han/hun synes er irriterende. Det giver plads til en anden dialog mellem barn og voksen, fordi strukturen bliver taget ud af deres relation.\nPersonalegruppe med høj teknologisk indsigt\nFor at sikre implementeringen af Mobilize Me’s værktøjer, er der en stor del af medarbejderne i Horsens, som kommer forbi Mobilize Me’s Superbruger- og grundkurser. I Horsens har vi oplevet et ualmindeligt stort engagement i disse kurser fra deltagernes side, og det er nok ikke helt tilfældigt.\nLotte fortæller, at i Horsens kommune arbejder man så dedikeret med velfærdsteknologi, at man har udviklet en teknologiuddannelse, som hjælper fagpersoner med at blive mere teknologiske intuitive. Det er IKT teamet, herunder Anne Marie og Lotte, som står bag uddannelsen. Indtil videre har 300 medarbejdere i kommunen fået titlen Teknologiagent. Uddannelsen giver medarbejderne en høj teknologisk indsigt og et større refleksionsniveau, når det kommer til inddragelse af nye værktøjer. Derfor er de også klædt godt på til at vurdere, når Mobilize Me’s værktøjer giver mening for den enkelte borger, forklarer Lotte.\nI Horsens kommune er beslutningen om at bruge Mobilize Me’s værktøjer taget på højeste sted. Det har lagt gode skinner ud, fortæller Lotte, fordi de enkelte institutioner ikke selv har skulle søge om midler til at financiere værktøjerne. Økonomien til projektet stammer fra en pulje, som er bevilliget af byrådet, til indkøb af velfærdsteknologi på tværs af områderne. Derfor er både uddannelses-, dagtilbuds-, beskæftigelses- og psykiatriområdet med i projektet sammen med Familie og Forebyggelse og TEfL (Tværgående Enhed for Læring).\nSkal sikre bedre overgange for borgerne\nEt af projektets hovedformål er at sikre bedre overgang for borgerne, når de skifter tilbud i kommunen. For borgere med kognitive udfordringer, har det en kæmpe betydning, at man kan tage sit værktøj med sig, så man ikke skal forholde sig til for mange nye ting, fortæller Anne Marie. Derudover er det også praktisk for fagpersonalet, da de jo også skifter job indimellem tilføjer Lotte. Et samarbejde på tværs i kommunen er derfor en win win for alle parter.\nKlar til runde 2\nProjektet er netop gået ind i sit andet år, og vi har startet et nyt undervisningsforløb med nye Superbrugere. De tre kvinder bag projektet glæder sig til at få endnu flere institutioner og afdelinger i gang, så borgerne får det størst mulige udbytte af projektet. Inden jeg forlader Langballe 6, får jeg lokket dem alle tre ud foran bygningen, så vi kan få taget det billede, som naturligt hører til en fortælling om tre skønne powerkvinder. Tre kvinder, der brænder for at give borgerne i Horsens de bedste betingelser og muligheder i livet.\nI Mobilize Me siger vi altid “alle har ret til et fedt liv”, og den ambition deler de tydeligvis med os i Horsens kommune.\nLotte Kjemtrup, Anja Friis Christensen og Anne Marie Skov


ELWIS PRO H3 - ELWIS Lighting\nForside / Butik / Pandelamper / Outdoor / Sport & aktivitet / ELWIS PRO H3\nHjem / Butik / Pandelamper / ELWIS PRO H3\nPandelampe på 330 lumens, der kører på 3xAAA batterier.\nELWIS PRO H3 antal\nElwis PRO H3 er en kraftfuld og robust 5W LED pandelampe, der kan levere et maximalt output på 330 lumens på high beam.\nSåfremt man ikke har behov for et helt så kraftfuldt lys, kan man med fordel vælge low beam, der yder 110 lumens, er energibesparende og kan brænde i +9 timer.\nModel H3 kan benyttes i alskens sammenhænge da den eksempelvis er ganske hårdfør, stødsikker, og kan tåle fald på op mod en meter.\nDerfor kan den uden problemer benyttes i professionelle sammenhænge, eller til diverse former for ekstremsport. Model H3 er desuden en letvægtsmodel, på blot 145 gram, inklusive batterier, hvilket gør den både let og praktisk i brug.\nModellen har også et justerbart fokussystem, så lyset kan indstilles efter ens behov. Model H3 kører på 3xAAA batterier der er strategisk placeret bagerst på modellen, hvilket giver en optimal balance.\nYdermere, så er model H3 vand resistent (IP44), og i stand til at fungere under svære temperaturforhold fra -5°C til +40°C. Model H3 er lavet af kvalitetskomponenter fra A-Z, og som alle modeller i Elwis PRO serien, har den naturligvis hele 5 års garanti.\nVægt : 122\nBatteri levetid : 1,5 time\nBatteridrevet lommelygte der benytter 3x AAA batterier.\nVægt : 235g\nBatteri levetid : 4 timer\nVægt : 62g\nBatteri levetid : 3 timer\nELWIS Focus P60\nVægt : 66g\nCelcius : -10°C til +50°C\nBatteri levetid : 12 timer\nELWIS Focus P130\nSlank, COB penlight i lommestørrelse


”Vi vil leve, ikke bare eksistere” - Filmmagasinet Ekko\nDu er her: Artikler | Nyhed | ”Vi vil leve, ikke bare eksistere”\n15. mar. 2021 | 17:55 - Opdateret 16. mar. 2021 | 10:03\nVinterberg: ”Vi vil leve, ikke bare eksistere”\nThomas Vinterberg har med Druk skabt en hyldest til livet og særligt alt det, som man ikke kan forklare, måle og sætte i system.\nDruk har ramt et fundamentalt behov i mennesker i en tid, hvor det impulsive er forbudt, siger Thomas Vinterberg, der er beæret over at være blevet Oscar-nomineret af sine egne forbilleder.\nThomas Vinterberg har i dag fejret karrierens største højdepunkt.\nHans biografsucces Druk blev nomineret til en Oscar for bedste internationale film, men endnu mere imponerende kom han selv med i et eksklusivt selskab som nomineret i kategorien ”bedste instruktør”.\nHer står han side om side med blandt andre David Fincher (Mank) og Chloé Zhao (Nomadland), vel at mærke med noget så eksotisk – i amerikanernes øjne – som en dansksproget film.\nDet kom som et lyn fra en klar himmel, fordi Druk med sin engelske titel Another Round var den første til at blive nævnt i instruktørkategorien.\nOg Thomas Vinterberg blev ramt af euforisk glæde, som man også kan se i videoen fra det historiske øjeblik.\n”Det havde jeg aldrig regnet med på noget tidspunkt. Vi var faktisk i gang med at snakke om noget andet, og vi var lykkelige for vores nominering for bedste internationale film. Det var meget ekstraordinært,” fortæller Thomas Vinterberg på en telefonforbindelse fra Zentropa, hvor instruktøren fulgte offentliggørelsen af nomineringerne.\nFingrene i den danske muld\nDruk har været en enorm succes både i Danmark og udlandet. Filmen solgte 800.000 billetter i biografen og har efterfølgende slået rekord med digitalt salg.\nI udlandet er den blevet hyldet med priser og nomineringer i en lang række prisuddelinger, nu med Oscar som kronen på værket.\nThomas Vinterberg er særlig stolt over, at hans instruktørkolleger i Oscar-akademiet i den grad har hædret ham, heriblandt Martin Scorsese og Guillermo del Toro.\n”Jeg har fået en masse tilkendegivelser fra instruktørkolleger, som jeg har forgudet, set op til og ladet mig inspirere af gennem en årrække. De sidste par måneder er det strømmet ind fra de mennesker, og nu har de også stemt på mig og den her film. Det er jeg meget stolt af og rørt over,” siger Thomas Vinterberg.\nHan har roser til hele sit hold, særligt sin medmanuskriptforfatter Tobias Lindholm, hovedrolleindehaver Mads Mikkelsen og producer Sisse Graum Jørgensen. Og så er instruktøren særdeles bevidst omkring, at han har nydt størst international succes, når han har arbejdet på dansk.\n”Når man laver noget, der holder sig fra det generelle og er meget specifikt, er det på en måde større. Det forstod jeg for mange år siden, men alligevel har jeg ikke kunnet lade være med at blive fristet af andres manuskripter. For der er en kæmpe energi i at tage ud i verden og lave noget, som andre har skrevet,” fortæller instruktøren.\n”Men jeg har selv bemærket, at når jeg stikker fingrene ned i den danske muld, interesserer det folk ude i verden.”\nSavner dans i gaderne\nThomas Vinterberg har ligesom alle andre i den danske filmbranche fulgt med i de mange spådomme, som inden dagens nomineringer forudså, at Druk ville komme med i kategorien for bedste internationale film.\nSelv var han i tvivl om, hvorvidt en historie om fire midaldrende mænd, der drikker sig fulde, passede ind hos det amerikanske Oscar-akademi. Men instruktøren er lykkelig over at have taget fejl.\nNu tror Thomas Vinterberg mere på en sejr i den kategori end det sensationelle, som det ville være, hvis han vandt instruktørprisen. Men han anerkender også, at alt kan ske.\nDruk er i sin essens nemlig en film om livets impulsive sider, og det har ifølge instruktøren ramt folk i denne svære tid.\n”Det har vist sig, at det at se en film, hvor det nærmest føles forbudt at se dem dele en flaske, holde om hinanden og danse rundt i gaderne, åbenbart har talt til noget, som folk savner,” siger Thomas Vinterberg.\n”Fornemmelsen af ekstase og en søgen efter at leve, ikke bare eksistere, har folk virkelig kunnet genkende, især i deres pandemi-liv.”\n”Min påstand er, at folk også savnede det før. Det blev forstærket af pandemien, men det målbare, fornuftsprægede og stræbsomme liv har overtaget i en sådan grad, at folk savner det ukontrollerede og inspirerede – alt det, der ikke kan måles. Det går den her film om noget til kamp for!”


Look Sko - Sammenlign priser hos PriceRunner\nDe fedeste sneakers fra HI-TEC. Med disse sneakers får du maksimal komfort og trendy design. Klassisk sneaker med snørebånd i et fint farvemix. Med disse sneakers kan du tilføje dit outfit et mere sporty look. Du kan style dem med et par jeans og en fed trøje eller til en kjole.Vis mere\nHunter Original Chelsea Women's Gummistøvler Navy - JULETILBUD\nHunter Original Chelsea Navy støvle OBS! Det anbefales at vælge en størrelse større end normalt, da gummistøvlerne er små i størrelserne. Hunter laver et væld af forskellige gummistøvler, og deres Original Chealsea model er én af dem. Denne støvle er håndlavet, og inspireret af den ikoniske Original Tall model. Original Chelsea støvlen er designet efter et moderne city-look med kort skaft, og er ideel til en regnvejrsdag, hvor du på trods af regn ønsker at være ekstra trendy. Det anbefales at gåVis mere\nBirkenstock Zürich, Mocha\nDen nyeste model Zürich har forbedret stabiliteten samtidig med at sandalen bevarer den velkendte lethed. Zürich er lukket henover foden i siderne men er åben både ude i snuden og ved hælen. Det er med garanti en sandal du ikke kan leve uden hertil sommeren. Derudover er både modellen og farven med til at give dit look et cool og retro twist. Hælformen er flad, og en rem med to indstillelige spænder. Sandalen er fremstillet i Tyskland.Vis mere\nBirkenstock Zürich, Mink\nUnder Armour Speedform StudioLux Twist. Disse feminine og lette sko er et godt match til personen, som ønsker et sporty look til hverdag, eller ønsker at skifte de klodsede løbesko ud til fitness træning. Produktet har en flad og tynd bund, som gør at man får en god kontakt, som eksempelvis er vigtig ved bentræning.Vis mere\nPavement - Sko - Maddie - Green Suede\nLækre ruskindssko med høj sål fra Pavement. Denne skomodel er i en flot armygrøn farve, der står i kontrast til den store guldfarvede og dobbelte lynlås, som man spænder skoene med foran. Der er en overlapningseffekt i ruskindsmaterialet foran, som giver skoene et cool look. Denne sko er lidt en nytænkning fra Pavement, der ikke ligner noget, vi tidligere har set fra dem. Skoene er en blanding mellem et par sneaks og støvler, der kombinerer alt det bedste fra de to. Skoene har samme lethed som eVis mere\nNature - Sko - Anna - Nude\nSko fra Nature i rosa læder. Skoen er med den hvide sål med grå prikker, der kendetegner Nature. Nature har fokus på komfort, hvilket kan ses på designet - skoen er nemlig fodformet. Det betyder, at skoene støtter og er med god plads til fødderne. Skoene er med flade snørrebånd, der går gennem oxiderede ringe, som bryder rigtig fint med det feminine look. På indersiden er skoene med to lufthuller, så fødderne kan ånde. Findes i andre farver og suede ruskind Skoene skal imprægneres inden brug SkoVis mere\nNature - Sko - Anna Leather - Limonade\nSkønne sko fra Nature. Nature's sko har simpelthen den bedste pasform, som er fodformet med den blødeste sål. Læder kvaliteten vil give sig en anelse, men kun der hvor din fod presser på. Fåes i flere farver Skal imprægneres inden brug Er størrelsessvarende Dette er en sko der giver karakter til dit outfit - og kan bryde det rå look, så du får et mere feminint udtryk. Derfor kan de bruges til næsten alt om det er kjole eller jeans, det er kun dig der bestemmer. Kvalitet: Øvre: Læder Inderside: LVis mere\nPavement - Sko - Maddie - Black Suede\nFlotte ruskindssko i sort fra Pavement. Skoene er designet med en flot guldfarvet lynlås, der er lavet som en dobbeltlynlås, hvoraf kun den inderste kan spændes. En flot detalje, der netop kendetegner sko fra Pavement. Lynlåsen er placeret foran på skoene, hvilket gør, at de er super nemme at komme i. Det dobbelte lag ruskind, der overlapper hinanden foran omkring lynlåsen giver skoene et super cool look. Denne skomodel er en nyhed fra Pavement, der afviger lidt fra det, vi tidligere har set - dVis mere\nSandaler og sandaletter3221\nCrockett & Jones9\nFloris van Bommel72\nFriis & Company10\nG.H. Bass & Co.2\nHoka One One46\nJack & Jones296\nModa In Pelle71\nShoe The Bear104\nThe Last Conspiracy9\nTiger of Sweden24\nAgerfeld Gl Skole18\nCharles and Keith100\nGet the Label67\nHey Dude shoes1009\nJack & Jones140\nJoseph Turner Shirts44\nKeller Sports DK744\nKings Will Dream43\nLOTD (Look Of The Day)48\nLykke by Lykke72\nMan of a kind26\nMarks and Spencer254\nModa in Pelle75\nShoes 4 Gentlemen6\nThe Chimp Store6\nThe Fashion Bible47


Privat socialrådgiver til organisationer\nPrivat socialrådgivning til foreninger, private firmaer eller andre organisationer.\nSocial Praksis har fundet det mest virkningsfuldt, at arbejde i en nærværende relation, ud fra et eksistentielt perspektiv og ud fra udviklingspsykologi. I praksis betyder det, at der i respekt arbejder hen mod, at vi alle skal have og tage ansvar for vores eget liv og tilrettelægge det bedst muligt ud fra de evner og muligheder, som vi har. Læs mere om mine værdier og arbejdsmetoder under “Om” og “Arbejdsprincipper”.\nHos Social Praksis er der mulighed for at få sammensæt den hjælp, som lige præcis passer til de situation og problemstillinger, som I ønsker hjælp til. Jeg samarbejder derfor med forskellige fagpersoner, hvilket gør, at indsatsen kan bygges op som legoklodser, så den præcis afspejler jeres behov og giver optimalt udbytte.\nSocial Praksis lægger vægt på, at der bidrages til varige løsninger gennem handling; at vælge en god plan, indgyde disciplin til at gøre vedvarende fremskridt med små gradvise forbedringer og holde sig til planen længe nok, til at skabe varige resultater.


Bil Magasinet - Formel 1 - Claire Williams: Det gør ondt at se Formel 1\nClaire Williams: Det gør ondt at se Formel 1\nEfter Williams-teamet måtte sælges sidste år, har der været stille omkring Claire Williams. Nu fortæller hun lidt om sin tid i Formel 1 – og forklarer, hvad der gik galt.\nItaliens Grand Prix 2020 . Copyright Williams F1\nAf: Jesper Emke Clausen (jc@bmf1.dk) d. 1/2 2021\tklokken 20:02\n"Jeg kan ikke se Formel 1-løb mere, for det gør for ondt," udtaler Claire Williams i et interview med det engelske magasin The Spectator.\nDen tidligere Williams-chef har fået tingene lidt på afstand og fortæller nu, hvorfor tingene gik så grueligt galt, som de gjorde for hendes og hendes fars - Frank Williams - ellers så stolte Formel 1-team.\nItaliens Grand Prix 2020. Claire Williams med sidste arbejdsdag som chef for Williams-teamet. Teamet havde lavet en gave til hende\n"Når tingene ikke går så godt i livet, har det som regel noget med penge at gøre. Formel 1 blev meget hurtigt meget dyrt. Topteamsene havde et budget på en halv milliard dollars – og det var ikke fair sammenlignet med vores 120 millioner.”\nI årene fra 2018 blev det sværere og sværere for Williams at følge med de andre teams. Årsagen var ikke kun dårlig økonomi men også interne spændinger i teamet:\n"Vi havde store problemer med internt i teamet med personalet." Claire Williams nævner ganske vist ingen navne, men senest i 2019 stod det klart, at der var problemer mellem Paddy Lowe og andre i teamet. Paddy Lowe måtte senere forlade Williams.\nEt andet problem var det tekniske reglement. For det første var det for komplekst, og for det andet blev uafhængige private teams som Williams behandlet unfair, da man altid havde produceret hele bilen selv:\n"Listed Parts", altså de dele på bilen, som et team selv skal producere, blev udvandet. ”Det betød, at nye teams kunne købe bestemte dele hos topteams, og så blev de pludseligt meget hurtigere og fik større succes. Enkelte teams omgik hele processen [med at bygge bilen selv],“ mener Claire Williams."\nAlle disse forhold førte til sidst til, at det team, som Frank Williams og Patrick Head havde bygget op fra bunden, pludseligt var absolut sidst i feltet – med katastrofale følger: "Når man først er nået til det punkt, hvor man får udbetalt meget få præmiepenge og er mindre interessant for sponsorer – så bliver budgettet endnu mindre."\n2020 skulle egentligt have været året, hvor Williams skulle være kommet på ret køl igen – men nej:\n"I 2020 troede vi først, at det hele nok skulle gå. Men så fik vi problemer med vores hovedsponsor, som førte til et kæmpe hul i kassen. Derefter kom pandemien.“\nSteiermarks Grand Prix 2020. Våd kvalifikation hos Williams. Nicholas Latifi\nSelve bilen til 2020 var bedre end i 2019: "På de fleste baner var vi et til halvandet sekund hurtigere end i 2019. Men da sponsorerne sprang fra og vi blev ramt af pandemien, var der bare ikke mere at gøre.”\nOm salget af Williams i 2020 udtaler Claire Williams: „Vi havde ikke noget valg. Vi ville ikke have solgt teamet, hvis ikke vi var blevet tvunget til det. Men på den anden side var det det rigtige at gøre.”\nClaire Williams er dog også kritisk over for sig selv og sin ledelse af teamet - for selv om der var mange kompetente folk på Williams-fabrikken i Grove, lykkedes det bare ikke at få tingene til at spille sammen.\nDerfor vendte stemningen i teamet mod Claire Williams: "Det var også berettiget, for det var mig, der var chef. Men af og til kunne jeg ikke gøre noget, for mine hænder var bundet.”\nItaliens Grand Prix 2020. Claire Williams med sidste arbejdsdag som chef for Williams-teamet\n"Af og til træffer man beslutninger, som man tror er de rigtige – men så lykkedes det alligevel ikke. Det var som regel det, der skete. Jeg skulle stå til ansvar for de dårlige resultater og måtte lægge ryg til meget og blev hånet på de sociale medier.”\nClaire Williams mener selv, at hun kunne have fortsat med at lede sin fars Formel 1-team, hvis der bare havde været mere tid og flere penge: "Vi havde desværre ingen den luksus at have en stor sponsor eller en bilproducent, der hvert år skød 100 millioner dollars i teamet."\nClaire Williams var chef for teamet i otte år. Og én ting har hun lært: „Jeg kan holde til meget mere, end jeg troede. Jeg har altid sagt, at så længe teamet har min ryg, så er jeg ligeglad med, hvad andre siger om mig. Det er kun de ansatte i teamet, der kender sandheden,“ lyder det kryptisk fra Claire Williams."\n« Hvad kan F1 lære af IMSA? Og omvendt. Mercedes klar med dato »


Gratis magasin: De 50 største danske it-succeser - med en samlet værdi på mere end 220 milliarder kroner - Computerworld\nComputerworld hylder de danske it-succeser, som i de senere år er vokset ganske betydeligt. Vi har fundet de 50 mest værdifulde dansk-etablerede it-virksomheder, som samlet set er over 220 milliarder kroner værd og beskæftiger næsten 30.000 medarbejdere.\n19. maj 2017 kl. 08.58\nDanmark er et af verdens mest gennemdigitaliserede lande, og vi er naturligt nok hjemsted for en mange dansk-etablerede it-virksomheder.\nAlligevel kommer det nok bag på mange, at de 50 mest værdifulde danske it-succeser samlet set er mere end 220 milliarder kroner værd.\nIkke desto mindre er det resultatet på bundlinjen i den opgørelse, som Computerworld nu kan præsentere.\nMen hvad det vil sige at være en dansk-etableret it-virksomhed?\nComputerworld har valgt den definition, at virksomhederne skal være etableret i Danmark. Virksomhederne skal også være startet fra grunden, og selskaberne skal desuden stadig eksistere.\nTil gengæld har vi valgt at definere it lidt bredt, så vi også inkluderer virksomheder, for hvem software spiller en væsentlig rolle for deres succes.\nComputerworld hylder de 50 største dansk-etablerede it-succeser i en specialudgave af vores CIO.magasin.\nAdgangskravet er desuden, at virksomheden har en værdi på cirka en halv milliard kroner.\nListen over de største dansk-etablerede it-selskaber er altså sorteret efter deres nuværende værdi.\nVi har anvendt salgsprisen for for de selskaber, der er blevet solgt.\nFor venturefinansierede selskaber er anvendt værdien ved den senest gennemførte kapitaltilførsel. For privatejede selskaber er værdien estimeret ud fra seneste regnskabstal ved at sammenligne med andre tilsvarende børsnoterede eller ventureejede virksomheder.\nSe hele listen med de 50 virksomheder:


GRØN OMSTILLING / Hvor skal pengene komme fra? // Alternativet\nGRØN OMSTILLING / Hvor skal pengene komme fra?\nAlternativet inviterer til øl og økonomisk nytænkning - Kombinér fredagsbaren med et af tidens helt store politiske spørgsmål: Hvordan finansieres den grønne omstilling?\nNæsten alle politiske partier på Christiansborg er enige om, at vi skal have udledningen af drivhusgasser ned med 70 pct. i 2030. Vi er også enige om, at det ikke bliver gratis. Men hvor skal pengene komme fra, når vi også skal have råd til alt det vi ”plejer”? Alternativet har foreslået, at staten skal udstede grønne statsobligationer og på den måde fylde pengetanken til de grønne tiltag. Men der er også andre ideer på bordet, og generelt er der fart på idéerne i den nye, grønne økonomi.\nDenne fredag kan du komme og blive både udfordret og klogere med nogle rigtig spændende eksperter og politikere, der vil dele ud af deres unikke viden og debattere, hvordan vi kan hjælpe den grønne omstilling ud over rampen.\nDer vil senere blive udsendt invitation med oplysninger om program og tilmelding. Men sæt allerede nu kryds i kalenderen den 31. januar kl. 14.00 – 16.30. Arrangementet er gratis og vil finde sted i Fællessalen på Christiansborg.


Cykelholder til familieferien - Ønskebasen\nCykelholder til familieferien\nHome/ Cykelholder til familieferien\nHvis du har overvejet at tage på køretur med familien, så bør du overveje at medbringe alle cyklerne. Til det formål er en cykelholder perfekt, så du sikkert og praktisk kan få transporteret cyklerne bag på bilen. På den måde kan i få mere frihed på ferien og lade bilen blive stående på ferie lokationen. Hop i stedet på cyklen og oplev kulturen og naturen.\nMedbring alle cyklerne med cykelstativ\nDu kan i dag finde cykelstativer, som kan opbevare både 2 cykler, 3 cykler og helt op til 4 cykler. På den måde skal du ikke nøjes, men kan medbringe hele 4 cykler med på ferien. Det kan være en stor fordel, hvis i er en familie med børn. Så find den cykelholder, der passer bedst til dit behov.\nHvilke cykler skal med på ferien\nCyklernes rolle kan være meget forskellig når du er på ferie med familien. Det kan være i blot ønsker nogle cykler til campingpladsen, så i let kan transportere jer rundt på pladsen. Cyklerne kan også bruges til at udforske området i befinder jer i. Det kan også være i vil cykle til stranden, til museum eller til et vandland. Hvis i gerne vil have en mere aktiv ferie, så kan i med fordel medbringe jeres MTB eller racercyklerne, så i kan tage afsted og prøve nogle nye spor.


Se kortet: Her er der størst risiko for at komme til skade i trafikken | TV 2 Lorry\nSe kortet: Her er der størst risiko for at komme til skade i trafikken\nVejdirektoratet har analyseret trafikulykkerne fra 2019, og analysen viser store forskelle rundt om i landsdelene.\nBord du i Københavns politikreds lever du med landets næsthøjeste risiko for at blive udsat for personskade i trafikken - til gengæld er der her størst chance for, at du slipper med livet i behold. (Arkivfoto)\n08. okt 2020, kl. 08:56\nTrafikken i hovedstaden kan være tæt og hektisk. Derfor er der relativt stor risiko for, at du bliver indblandet i et færdelsuheld. Men til gengæld er der langt bedre chancer for, at du slipper levende fra det, end hvis du kommer galt afsted et andet sted i landet.\nDet viser nye tal fra Vejdirektoratet, som har analyseret de trafikulykker, der blev anmeldt i 2019.\nLad os starte med de værste ulykker - dem med dødelig udgang. Her påpeger Vejdirektoratet nemlig, at der på landsplan var færrest dræbte i Københavns Politikreds i forhold til indbyggertal.\nVarebil med påhængsvogn taget med 120 kilometer i timen\nI 2019 boede der 788.909 personer i politikredsen, og der var ni personer, der mistede livet i trafikken. Københavns Politikreds dækker kommunerne København, Frederiksberg, Tårnby og Dragør. Ikke overraskende skete de flste trafikdødsfald i København - nemlig 7.\nMed ni dræbte holder politikredsen sig i øvrigt på gennemsnittet af de foregående tre år.\nFlest dræbte ser man i øvrigt i områder, der er tyndere befolket - nemlig Syd- og Sønderjyllands Politikreds, Sydsjællands og Lolland-Falsters Politikreds samt Midt- og Vestjyllands Politikreds.\nPå landsplan mistede 199 personer livet i trafikken i 2019. Det er det næsthøjeste antal siden 2011.\nAlt for mange ulykker\nVejdirektoratets rapport viser tydeligt, hvordan i alt 2.808 trafikulykker med dræbte eller tilskadekomne, spiritusulykker og cykelulykker fordeler sig forskelligt rundt i landet. Og tallet på 2.808 er alt for højt, mener transportminister Benny Engelbrecht.\n- Nok er det værd at bemærke de regionale forskelle, men jeg hæfter mig særligt ved det samlede antal ulykker. 2.808 trafikulykker svarer til cirka syv ulykker om dagen. Det er alt for mange. Rapporten viser med al tydelighed, at trafiksikkerheden skal forbedres i hele landet, og den kan give politi og kommuner et overblik over, hvordan udviklingen i trafikulykker ser ud hos dem, og hvilke områder de bør være opmærksomme på, siger han.\nLokalpolitiker vil tage højresvingsulykker op på udvalgsmøde\nOg bedre trafiksikkerhed kunne måske nok være et stort plus i netop Københavns Politikreds. For selv om der er færre dræbte her, så er der relativt mange, der kommer til skade i trafikken.\nGraffikken nedenfor viser politikredsene i Lorryland - hvor der er flest ulykker per 10.000 indbyggere i København - og færrest i Midt- Og Vestsjællands politikreds.\nAntallet af ulykker med personskade i Københavns Politikreds er opgjort til 5,58 ulykker per 10.000 indbyggere - det overgås kun af Nordjyllands Poltikreds, hvor tallet er oppe på 8,73. De to tal skal ses i forhold til landsgennemsnittet, der er på 4,83 personskadeulykker per 10.000 indbyggere. For Nordsjællands Politikreds vedkommende er tallet 3,31, mens Midt- og Vestsjælland har 3,04 og Københavns Vestegn har registreret 4,2.\nKøbenhavns Politikreds har landets højeste befolkningstæthed på 4.388 indbyggere pr. km2. Politikredsen er hjemsted for Danmarks hovedstad og største byområde i landet. Derfor sker næsten alle ulykker også i byzone, hedder det i rapporten.\nOg når det gælder personskade, så er det de såkaldt bløde trafikanter, der er de mest udsatte.\nCyklister og fodgængere udgjorde til sammen 76 procent, og bilister i personbil udgjorde 14 procent af de dræbte og tilskadekomne i Københavns Politikreds - på landsplan var det helholdsvis 41 procent samlet for cyklister og fodgængere samt 41 procent for bilister i personbil.\nFlere alvorlige trafikulykker i København: Nu skal det være slut\n- I København var der i 2019 igen få dræbte, men der var mange cyklister, der kom alvorligt til skade i trafikken. I Nordjylland kom de fleste derimod til skade eller blev dræbt i en personbil på landevejen. Både den høje fart på landevejene og i kryds, hvor mange forskellige trafikanter færdes sammen i de store byer, øger risikoen for ulykker. Skal man arbejde med at få antallet af ulykker ned, kræver det derfor målrettede lokale trafiksikkerhedsløsninger, der passer til de specifikke udfordringer, hver kommune har, forklarer Vejdirektoratets trafiksikkerhedsekspert Marianne Foldberg Steffensen i en pressemeddelelse fra Vejdirektoratet.


Uddannelse Forskning Undervisning på engelsk holder standarden\nSkrevet af Mia Thomsen • Jakob Ravn - 24. marts 2011 - 12:211 kommentar Kalender\nCBS' underviseres kompetencer i forhold til at undervise på engelsk er blevet evalueret - kartoflen er meget mindre end tidligere anført. CBS’ underviseres engelskkompetencer er bedre end deres ry. At de er gode nok kan man læse ud af de seneste uddannelsesevalueringer. De studerende på CBS’ engelsksprogede cand.merc.-linjer har nemlig eksplicit vurderet undervisernes sproglige kompetencer sidste gang.\nCBS Students-ønske om sprogevaluering imødekommetDer er formodentligt enkelte undervisere rundt omkring på CBS, der er betydeligt handicappede af at skulle undervise på engelsk. Det generelle billede er dog, at de studerende oplever undervisernes engelskkompetencer som tilstrækkeligt gode til formålet.\nSvarprocenten for lav i forhold til evalueringernes vigtighedDer er dog et enkelt forhold, der betyder, at man skal være en smule varsom med konklusionerne: svarprocenten var gennemsnitligt kun 38,1 procent på cand.merc. i efterårets evalueringer. Resultaterne kan naturligvis anvendes alligevel, og det bliver de helt bestemt også. Men når cirka seks ud af ti ikke besvarer evalueringsskemaerne – og det gælder ikke kun på cand.merc. – så må der på mange fag og uddannelser tages forbehold for resultaterne.\nStikord: sprogevalueringundervisning på engelskTweet


Test af BIO Spirulina og CLA\nUdover de lækre barer og proteinpulveret som jeg nævnte i dette indlæg modtog jeg også to andre ting fra det tyske firma nu3, nemlig BIO Spirulina og CLA.\nJeg havde ikke det store kendskab til Spirulina før jeg modtog det, udover jeg havde set nogle bloggere bruge det i deres smoothies. Derfor havde jeg ingen idé om hvad dette produkt var eller hvad det gjorde godt for inden jeg modtog det.\n“Spirulina en af naturens mest koncentrerede kilder til næringsstoffer. Det kommer fra Mellemamerika og Afrika og er en af de første fotosyntetiske organismer på jorden. Spirulina kaldes en blå-grøn mikroalge og lever i ferskvand eller havet. Det er rigt på protein, klorofyl og andre vigtige næringsstoffer og indeholder 60-70% protein, hvilket er seks gange mere end æg og tre gange mere end oksekød. Spirulina indeholder 15 gange mere betacaroten end gulerødder, og 40-60 gange mere end spinat. Derudover indeholder det også mange vigtige mineraler, såsom Ca, Mg, Na, K, P, I, Se, Fe, Cu, Zn, samt et bredt spektrum af især B-vitaminer; B1, B2, B5, B6, B11 og B12.”\nDen første dag jeg testede BIO Spirulina kom jeg fejlagtigt til at tygge på en af de 4 tabletter som man skal tage. Jeg behøver vist ikke at komme nærmere ind på at det skal man absolut ikke gøre, for puha det smagte ikke godt!\nProduktet skal indtages 3 gange dagligt af 4 tabletter før eller efter et måltid og skylles ned med masser af væske. Efter at have testet produktet i lidt over en uge har jeg ikke kunne mærke en effekt jeg direkte kan koble til Spirulinaen, men ved at tage disse tabletter er man sikker på at få mange af de mineraler og vitaminer som kroppen har brug for og man ikke nødvendigvis indtager via kosten. Produktet egner sig særligt til folk der ikke spiser kød pga. det høje proteinindhold.\nDet sidste jeg fik mulighed for at teste var CLA, som jeg i et stykke tid har været ret nysgerrig på at prøve. Jeg har set flere benytte sig af det og ville derfor gerne undersøge om det var noget som havde effekt på mig.\n“CLA aka. Conjugated linoleic acid (linolsyre), er en naturligt forekommende fedtsyre, der forekommer naturligt i fødevarer som ost, mælk, lam og oksekød samt mange forarbejdede fødevarer – dog kun i små mængder. Stoffet dannes under dyrenes fordøjelse ved en enzymatisk omdannelse af linolsyre fra græs. Det er et velegnet kosttilskud, der bidrager til en bedre udnyttelse af det fedt, der findes i kosten. Man opnår dog det bedste resultat ved at kombinere anvendelsen af præparatet med regelmæssig motion, som sikrer, at muskelmassen bliver stimuleret til at forbrænde så meget fedt som muligt.”\nMin første tanke da jeg åbnede låget på bøtten og så kapslerne var at det lignede mine fiskeoliepiller og var ret store. Heldigvis er jeg vant til at sluge store tabletter, så der var ingen problemer med indtagelsen.\nProduktet skal indtages 3 gange dagligt sammen med et måltid. Jeg har ikke fået trænet særlig meget under testperiode pga. min ryg og vil derfor ikke mene at jeg har fået den fulde udnyttelse af CLA som kunne være muligt. På trods af dette vil jeg dog alligevel mene at dette er et alternativ til de mange stimulansprodukter med koffein der findes på markedet, da CLA ikke indeholder noget som evt vil kunne forstyrre ens søvn hvis man indtager det sidst på dagen.


Få flotte og strålende gulve med en gulvslibning\nEr dit trægulv slidt og grimt at se på – og måske endda ubehageligt at betræde? Så er det ikke nødvendigvis ensbetydende med at du skal skrotte gulvet. Mange bolig ejere vælger at rykke det gamle trægulve op for at erstatte det med et nyt et af slagsen, eller dække det med en anden form for gulvbelægning, blot gulvet udviser overfladiske tegne på slid.\nDisse kan dog også sagtens få gulvet til at fremstå mere skadet end det egentlig er. Men de gråligt matte slidspor fra nedtrådt støv, de grimme skjolder fra spildte væsker og de mange ridser, splinter og skrammer, som akkumuleres over tid, er til alt held i langt de fleste tilfælde blot overfladiske. Denne type skønhedspletter stikker sjældent meget dybere end et par millimeter ned i træværket. Og det betyder at de kan fjernes ved en gulvslibning.\nMåske kigger du på dit flossede og affældige trægulv og overvejer om det mon kan holde til en afslibning. Det forholder sig dog sådan, at langt de fleste trægulve uanset træværkets sort og gulvets type sagtens tåler en gulvslibning. En gulvslibning er en forholdsvis skånsom procedure, når man sammenligner med den noget mere invasive gulvafhøvling.\nEr du i tvivl om hvorvidt du bør lade dit gulv afslibe, kan du altid rådføre dig med en erfaren gulvmand. Han vil med sikkerhed kunne vurdere om trægulvet har tilstrækkeligt med slidlag til at kunne tåle en afslibning – og hvor meget eller lidt der i givet fald skal fjernes af overfladen for at opnå det optimale resultat.\nMed hjælp fra en faglært gulvsliber kan du faktisk genskabe den smukke og ensartede overflade som dit gulv havde da det var ganske nylagt. Og med den rette efterbehandling skal dit gamle trægulv nok komme til at stråle som nyt.\nDu kan læse mere om gulvslibning på gulvafslibning-priser.dk


De 5 kærlighedssprog – Milles.dk\nHome Blog De 5 kærlighedssprog\nby ad-mi-nistupdated on 21. september 2021 3. oktober 2021\nHvordan kommunikerer du med din partner? De tænker sikkert ikke så meget over hvad du gør og hvorfor du gør det, men viser din kærlighed automatisk til den du holder af. Vidste du at der faktisk findes fem kærlighedssprog, specielt lavet til at ramme din partners unikke måde at kommunikere på? Her vil vi gå igennem de 5 forskellige kærlighedssprog, så du kan blive klogere på dig og din partners kommunikation.\nDette sprog handler om verbal kommunikation og du vil tit høre ord som “jeg elsker dig” eller “jeg synes du er dejlig” til hverdag. Denne person ligger meget bag deres ord og vil gøre alt for at fortælle dig, hvor meget de holder af dig. Hvis anerkendende ord er dit kærlighedssprog, vil tale og skrevne ord være din vej til at vise din partner, hvor meget du holder af ham eller hende.\nTid til hinanden:\nFolk med dette kærlighedssprog føler sig mest elsket, når de burger tid sammen med deres partner. Dette kan være lange gåture, middage eller andet. Man er altid klar på at hænge ud og nyde hinandens selskab. Folk med dette kærlighedssprog elsker specielt at lytte, øjenkontakt og fuld tilstedeværelse i sit forhold. Samvær og opmærksomhed er nøgleord i dette kærlighedssprog.\nDette er et meget direkte kærlighedssprog og nemt at forstå. Det handler simpelthen om at finde en stor glæde i at give gaver til et andet menneske og udtrykke sin kærlighed via gaver og genstande. Dette kan være alt fra at købe blomster til smykker og andet. En god gaveide, som altid kan være et hit hos din partner, er the eller kaffe, en behagelig smagsoplevelse, som I kan nyde sammen i hinandens selskab. Speceilt te og kaffe fra Østerlandsk Thehus, er at anbefale, da de laver te og kaffe i højeste kvalitet og det passer perfekt ind i dette kærlighedssprog.\nNår din partner tager opvasken, laver kaffe til dig eller på anden vis gør noget ekstra for at gøre din hverdag nemmere, er det kærlighedssprog vi kalder for tjenester. Suppe når du er syg, morgenmad på sengen, you name it. En god måde at udføre dette kærlighedssprog er kaffe på sengen, men ikke bare hvilken som helst kaffe, en god kop kaffe, lavet med rigtige bønner kværnet i en kaffemaskine af høj kvalitet. Den perfekte kop kaffe til at tage med ind i sengen, når du vækker din partner og taler kærlighedssproget.\nKys, kram, holde i hånden og bare mærke hinanden er fysisk berøring. Dette kærlighedssprog lægger vægt på at holde om hinanden, putte i sofaen, massage og meget andet. Når du snakker dette kærlighedssprog, søger du en dybere forbindelse med din partner og har brug for at mærke og føle ham eller hende hele tiden. Du sætter stor pris på et kram eller et skulder klem, og det er sådan du også selv viser din kærlighed.\nPrevious ArticleSådan får du smukke, fyldige øjenbryn\nNext ArticleHvad er forskellen på Musselmalet Riflet, Musselmalet Halvblonde og Musselmalet Helblonde?


Berit er en af de mest rutinerede på landsholdet | KNR\nFoto: Foto: Anders Berthelsen/GHF\n22. juni 2018 · 17:09 af Kenneth Elkjær, Aviâja Kilime · Tags: #panam2018, Pan Am\nHun har siden 2004 været fysioterapeaut for de grønlandske håndboldherrer. Hun sørger for, at spillerne er i fysisk topform, når de går på banen foran et fyldt Inussivik, der forventer sejre i hver kamp.\n- Fysisk har det fungeret rigtig godt, at der de sidste to år har været en plan, hvor vi har testet spillerne fysisk. Og vi har ligesom lagt et konkurrence-element ind i det, det med at blive stærkere, og det er der jo mange drenge der godt kan lide, så det har virket rigtig godt.\nLÆS OGSÅ Ny sejr til Grønland ved Pan Am\nFortæller hun og uddyber:\n- Det er blevet lidt af en kulturændring, at man kommer ned og få trænet fysisk ved siden af håndbolden. Og det har givet et kæmpe løft, siger Berit Duus, der har set sit holde vinde de første tre kampe ved slutrunden.\nHun forklarer, at håndbolden er blevet mere fysisk krævende i den tid, hun har været med omkring landsholdet.\n- Det kan ses på de andre hold også, at det er nogle store nogen, vi spiller imod, så vi er nødt til at have noget at holde igennem med, siger hun.\nLÆS OGSÅ Truppens gode sammenhold sikrede os sejren\nDet helt store mål ved Pan Am for de grønlandske spillere er at slutte på mindst en tredjeplads og sikre sig en plads ved VM i Danmark og Tyskland næste år.\nDet vil være første gang, at Grønland deltager i en VM-slutrunde siden 2007, hvor landsholdet bestod af spillere som Angutimmarik Kreutzmann og brødrene Rasmus og Jakob Larsen.\nDengang var Berit Duus med til at sikre holdet en 22. plads.


Julens bedste mad opskrifter | PCOliv\nJulens bedste mad opskrifter\nJulens bedste mad opskrifter. Der er massere af muligheder for dig, selvom du prøver at undgå for mange kulhydrater. Heldigvis 🙂 Jeg har samlet lidt af de lækre julemadopskrifter her i indlægget, til dig.\nMen når det så er sagt, så husk at julen er en tid til forkælelse. Har du ustyrligt lyst til f.eks en kartoffel, så spis den dog. Begræns det og NYD DET 🙂 Den ene dag går det nok. Det som det hele handler om er at undgå at blive syg. Så hvis du reagere voldsomt på f.eks kartofler (hovedpine, træthed osv), så undgå det og nye i steden for alt det andet. Kæl ekstra for maden og lave en rigtig lækker sauce. Giv dig selv fri til at spise hvad du vil – bare du ikke bliver dårlig 🙂 Men mest af alt så husk at droppe den dårlige samvittighed i julen. Nyd hver en mundfuld og det dejlige samvær med familie og venner.\nMed disse ord vil jeg ønske jer alle en rigtig glædelig jul. Jeg håber I får alle jeres ønsker opfyldt, samt får massere af ro, kærlighed, lys og ikke mindst lykke 🙂 Jeg vender troligt tilbage efter juledagene, med nytårsmenuen.\nEn af mine absolut favorit opskrifter er denne på And i Römertopf. Man skal virkelig lede efter en ret med mere fantastisk smag 😉\nDer er også en lidt nyere fortolkning af juleanden her – Grillet and med rosenkugler.\nKalkun er noget af det bedste juleaften. Her er det faseret kalkun.\nAndre er jo slet ikke til fjerkræ juleaften. Måske hører du til en af dem der vil have en god flæskesteg. Så kan denne udgave være en mulighed. Der findes mange andre udgaver på bloggen 😉\nEller denne lækre udgave, Flæskesteg med æbler.\nDu kan jo også prøve denne helt fantastisk ud af en Ribbenssteg – pulled Ribbenssteg.\nEt godt alternativ til brunede kartofler, kunne være de her glaseret kålrabi.\nHjemmelavet rødkål er altid godt og super nemt at lave.\nDe her syltet nødder er fantastiske. Prøv dem til julemaden, julefrokosten og som topping på en salat.\nRisengrød kan laves på mange måder. Denne er med perlebyg og godt mættende.\nPrevious Opdatering efter 37 dage på Metformin\nNext Afsnit 5 om opstart på Metformin – Jeg kaster håndklædet i ringen.\n1 thought on “Julens bedste mad opskrifter”\ndecember 22, 2016 kl. 1:29 pm\nSkønt indlæg glæder mig til at prøve opskrifterne!


Hotel Riviera Vista in Playa del Cura, Gran Canaria | loveholidays\nDette dejlige hotel er placeret i Playa del Cura. Hotellet , der putter sig indenfor 200 meter fra bymidten, giver nem adgang til alt det, denne destination kan tilbyde. Besøgende kan finde den nærmeste golfbane indenfor 4. 0 kilometer fra ejendommen. Offentlige transportforbindelser findes blot en kort gåtur borte. Den nærmeste strand ligger indenfor 50 meter fra ferieboligen. Gæsterne finder lufthavnen indenfor en afstand af 47. 0 kilometer. Hotellet er indenfor 200 meter fra havnen. Der er i alt 94 soveværelser på Hotel Riviera Vista. Ferieboligen blev opført i 2014. Alle der bor på denne ejendom, kan nyde godt af Wi-Fi forbindelse overalt. Rejsende vil værdsætte, at der er åbent 24 timer i døgnet. Yngre gæster indlogeres i babysenge (fås efter anmodning). Dem, der ikke bryder sig om dyr, kan nyde deres ophold, da denne ejendom ikke tillader kæledyr. Der er parkeringsplads ved Hotel Riviera Vista. Besøgende kan på egen hånd opleve flere cateringlokaler, der tilbydes af Hotel Riviera Vista. Der skal muligvis betales for nogle af de førnævnte services.\nAfstand fra ejendommen (meter) - 10\nFøl dig hjemme i et af de 94 aircondition-afkølede værelser, der indeholder køleskab og fladskærms-tv. Med gratis Wi-Fi kan du altid komme på nettet, og der tilbydes satellitprogrammer som underholdning. Badeværelserne har bruser og hårtørrer. Faciliteter inkluderer telefoner samt skriveborde og separate siddeområder.\nCura-stranden - 0,8 km\nPlaya de Tauro - 1,2 km\nAmadores Strand - 1,9 km\nPlaya Los Frailes - 2 km\nPlaya Medio Almud - 2,3 km\nPlaya de Tiritaña - 3,5 km\nPuerto Rico-stranden - 3,6 km\nPlaya Cruz de Piedra - 3,7 km\nPuerto Rico-indkøbscentret - 4,1 km\nAngry Birds-aktivitetsparken - 4,7 km\nPuerto Rico-marinaen - 4,7 km\nLago Taurito Vandpark - 5,7 km\nPlaya Taurito - 6 km\nPlaya de Balito - 6,7 km\nPlaya Arguineguín/Patalavaca (Stein) - 8,1 km\nDen foretrukne lufthavn for Hotel Riviera Vista er Las Palmas (LPA-Gran Canaria) - 48,7 km\nGran Canaria Airport 50m\nResort Centre 4km\nPengeskab på værelset (tillægsgebyr)


Sammenlign priser på internet og få den bedste pris | Ikast-BrandeNyt\nSammenlign priser på internet og få den bedste pris\nDer findes mange internetudbydere på markedet, så det kan være svært at finde den helt rette for dig. I stedet for blot at tage den første, du finder, så sammenlign internet priser, så sparer du nemlig hurtigt mange penge om måneden. Ved at sammenligne priserne slipper du for at betale overpris for dit internet. Den helt uafhængige sammenligningstjeneste, Bredbånd.dk, samler alle internet priserne fra udbydere i Danmark, så det bliver nemt for dig at finde den bedste og billigste. Du kan også bruge deres gratis tjeneste til at få overblik over alle de produkter, som de forskellige leverandører tilbyder. Vil du have den højest mulige hastighed eller det allerbilligste internet overhovedet på markedet, så er Bredbånd.dk et godt sted at starte, fordi du her kan sortere udbydernes produkter efter forskellige kriterier.\nHvilket internet skal man vælge?\nPris er selvfølgelig ikke den eneste faktor, der betyder noget, når du vælger internet. Du skal også overveje, hvilken type af internet, der er den rette for dig samt hvilken hastighed, du har brug for. Overordnet set er der tre typer af internet: Internet via kabel-tv, fibernet og mobilt internet, og hvilken type, der er bedst for dig, kommer an på, hvad du skal bruge internettet til. De har fordele og ulemper, som du kan læse mere om på Bredbånd.dk. Prisen på internettet afhænger blandt andet af, hvilken type internet der er tale om. Derudover skal du overveje, hvor høj en hastighed, du har brug for. Des flere brugere, der er i husstanden, des højere hastighed har I brug for, ligesom det, du bruger internettet til, også har en betydning for, hvor høj en hastighed, der skal til. Hvis du streamer, spiller spil online og downloader film, har du selvfølgelig brug for en højere hastighed, end hvis du kun bruger internettet til at slå forskellige ting op på Google.\nNår du har sammenlignet priser, typer af internet, hastigheder og udbydere på Bredbånd.dk, får du måske lyst til at skifte dit internet. Det er heldigvis nemt og hurtigt at gøre. Kontakt blot din nye udbyder og bestil en ny forbindelse på internet. Herefter sørger de for resten. Du skal dog være opmærksom på, om du har en bindingsperiode på dit tidligere internet, som ikke er udløbet endnu. Husk også, at det ikke nødvendigvis er alle typer af internet og udbydere, der er tilgængelige i lige præcis dit område.


Dansk Supermarked – ELEX Dansk Supermarked A/S\nMed skibsreder Mærsk Mc-Kinney Møllers død spekulerer aktieanalytikere meget i fremtiden for Dansk Supermarked A/S, der er Danmarks største detailhandelsvirksomhed. A.P. Møller-Mærsk A/S ejer nemlig 2/3 af den ubestridt største succes i dansk detailhandel med kæderne Bilka, Føtex og Netto.\nHistorien om Dansk Supermarked er fortællingen om en god idé, ekspansionslyst og kampen for at være forbrugernes foretrukne dagligvarebutik. Successen blev for alvor skudt i gang med et håndslag mellem købmanden Herman Salling og skibsreder A.P. Møller i 1964.\nKøbmandskabet bag Dansk Supermarked startede officielt fredag den 19. oktober 1906, hvor købmand Ferdinand Salling åbnede forretningen ”Ferdinand Salling” i Søndergade i Aarhus. Tre manufakturhandlere var gået fallit i hurtig rækkefølge i samme lokaler forud for Sallings indtog, og flere århusianere betragtede foretagendet som lidt af et vovestykke.\nDen unge Ferdinand Salling havde imidlertid valgt de rigtige varer og tilbød dem til den rigtige pris i den nye forretning, hvor man kunne forvente ”reel og samvittighedsfuld betjening.” Med hårdt arbejde og handelsmæssig tæft lagde Ferdinand Salling grunden til Salling stormagasinet, som Herman Salling overtog ledelsen af efter faderens død i 1953. Siden åbnede Herman Salling også et helt nyt stormagasin i Aalborg i 1964.\nFødevarer og Textiler\nDet store gennembrud kom da Herman Salling i 1960 åbnede en helt ny butikstype, der solgte fødevarer og tekstiler under navnet Føtex i Guldsmedgade. Det blev fremtiden for dansk dagligvarehandel, men ekspansionen krævede kapital, og jagten herpå førte ved en tilfældighed Herman Salling til skibsreder A.P. Møller, der i 1964 tegnede halvdelen af aktierne i Dansk Supermarked. Derefter skød der for alvor nye Føtex-butikker op rundt omkring i Danmark.\nI slutningen af firserne og starten af halvfemserne iværksatte man en satsning på det engelske og det tyske marked, idet man besluttede sig for at udvide med Netto-butikker i de to lande. I 1995 åbnede Netto også i Polen sin første butik og i dag er der mere end 1.000 Netto-butikker.\nBag milliardomsætningen og de tusindvis af ansatte samlede Herman Salling trådene i den hastigt voksende virksomhed og blev kendt for sine lørdagsmøder, hvor han hver uge mødtes med sine kædedirektører, indkøbschefer og administrative ledere for at diskutere strategier og resultater. Cheferne skulle ikke ligge hjemme på sofaen, når butikkerne havde åbent.\nSalg af Netto UK gav rekordresultat i 2011\nI 2010 trodsede Dansk Supermarked A/S trodsede den økonomiske krise og fik i 2010 et rekordresultat med et overskud efter skat på 2.026 millioner kroner.\nDet resultat blev endnu bedre i 2011, hvor Dansk Supermarked fik et rekordoverskud på 5,3 milliarder kroner takket være salget af de britiske Netto-forretninger.\nOmsætningen steg med 1,1 procent korrigeret for frasalget af Netto UK, men i Danmark faldt omsætningen med 0,8 procent.\nDer var tilbagegang i det primære driftsresultat fra 2,6 milliarder kroner i 2010 til 2,1 milliarder i 2011, hvilket ikke mindst skyldes forbrugernes ændrede indkøbsmønstre fra supermarkedssegmentet over til discount. Kunderne køber ikke så mange non-food varer som tidligere, og det rammer føtex og Bilka.\nI 2012 er der planlagt åbning af fem nye føtex-varehuse, 99 nye Netto-butikker og et nyt Bilka varehus, der åbnede i Hillerød. Det er det højeste antal planlagte nyåbninger i Dansk Supermarkeds historie.\nPer 1. april 2012 stoppede Erling Jensen som koncernchef i Dansk Supermarked, hvor han blev afløst af Per Bank som ny administrerende direktør.\nRegnskabstal Dansk Supermarked A/S\nMio. kr. 2005 2006 2007 2008 2009 2010 2011\nOmsætning 49.779 52.772 55.389 56.989 56.027 58.095 54.106\nNettoresultat 1.540 1.797 1.824 1.616 2.005 2.026 5.262\nEgenkapital 10.052 11.822 13.439 12.640 13.825 15.781 20.709\nBalance 26.891 30.077 25.576 22.071 25.679 27.433 31.079\nAnsatte 22.790 23.773 24.526 25.156 24.895 25.392 23.840\nOp til 1980 blev alle varehuskæderne administreret centralt fra Dansk Supermarked A/S men i 1980 blev de seks kæder udskilt i selvstændige selskaber, som principielt er uafhængige af hinanden. Ud over disse varehus-/butikskæder bestod dansk supermarked gruppen blandt andet af Dansk Supermarked A/S, Dansk Supermarked Administration A/S og dansk supermarked indkøb i/s.\nSom led i en forenkling blev der i 2005 foretaget en fusion af datterselskaberne under Dansk Supermarked A/S, der i dag er moderselskab.\nEfter Herman Sallings død i maj 2006 blev skibsreder Jess Søderberg udpeget som ny bestyrelsesformand i Dansk Supermarked, hvor han i efteråret 2007 blev erstattet af Nils Smedegaard Andersen.\nHvor A.P. Møller-Mærsk A/S tidligere kun indirekte besad mere end 50 procent af Dansk Supermarked blev der foretaget en modernisering af ejerforholdene i 2007. Derved har A.P. Møller-Mærsk i dag en direkte ejermæssig majoritet i Dansk Supermarked på 67,68 procent. Samtidig har man også flertallet i bestyrelsen.\nAdm. direktør: Per Bank\nBestyrelsesformand: Nils Smedegaard Andersen\n1906: Salling Århus\n1919: Herman Salling fødes\n1964: Salling Aalborg\n1964: Dansk Supermarked A/S\n1990: Netto UK\n1990: Netto Tyskland\n1995: Netto Polen\n2000: Erling Jensen koncerndirektør\n2002: Netto Sverige\n2006: Herman Salling dør\n2007: Ændring i ejerstruktur\n2009: Føtex food\n2009: Netto nr. 400 i Danmark\n2011: Rekordoverskud efter salg af Netto UK\n2012: Per Bank koncerndirektør\nKategorier:\tMærsk, Virksomheder\t/ af admin 18. april 2012


som fortæller, at der er alarm i\nområdet. Mål: 4 x 6 cm.10 stk.\nRøgalarm Røg- og brandalarm med fotoelektrisk sensor.\nDrives af et 9 V batteri (medfølger ikke). Monteringsplade,\nmonteringsdele og brugsanvisning medfølger.


Tag gerne hunden med på fisketur, men… – iskekortvest.dk\nDer findes intet mere afslappende end at tage ud at fiske på en skøn sommerdag. Ude i naturen er du alene med dig selv og dine tanker. Der er noget meditativt om at være ud af fiske. Ikke lige så meget for fiskene, for dem gælder det jo livet. Men for dig, ganske bestemt. Og med lidt held kan du endda få en fin aftensmad med hjem.\nMen nogle fiskere er ikke så vilde med ensomheden. De vil gerne have selskab. At fiske sammen med en ven eller flere er helt bestemt en dejlig oplevelse. Men hvis du vil fange noget, skal du nok ikke gå for meget op i det sociale. Fisk er nemlig meget følsomme overfor støj og så skal du nok forbi fryseboksen i Netto, hvis du vil spise fisk til aftensmad.\nHvis du har brug for selskab der ikke støjer\nEt godt alternativ til en fisketur med venner: tag vovsen med. Men husk lige at det måske ikke er lige så spændende for hunden som det er for dig. Den kan nemt komme til at kede sig, især hvis det er en ung hund. Hunde kan også godt kede sig. Det er ikke særlig spændene for en hund at tage ud på tur, kun for så at skulle ligge stille hele dagen.\nIsær unge hunde har brug for stimulering. De lærer på samme måde som menneskebørn – igennem leg.\nHer er løsningen – en aktivitetsmåtte\nEn Buster activity mat fylder ikke meget i bilen eller rygsækken. Men den fylder meget i din hunds opmærksomhed. En sådan aktivitetsmåtte har 35 trykknapper, hvor du kan fastsætte op til 12 forskellige udfordrende opgaver til hunden. Disse opgaver er designet sådan at de udfordrer hundens nysgerrighed og træner evnen til problemløsning. Den slags legetøj kan godt kalde pædagogisk legetøj til hunde. Med en aktivitetsmåtte får hunden udfordringer og kan holde sig beskæftiget uden at forstyrre din fisketur.\nSå har hunden travlt med at løse hundeproblemer, mens du kan koncentrere dig om at fange aftensmaden.


Rodini B&B i Kilkenny til Bedste Pris-garanti | Agoda.com\nWaterford Road, Kilkenny Centrum, Kilkenny, Irland - Rigtig god placering - Se på kort\nMere om Rodini B&B\nUanset om du er turist eller forretningsrejsende, så er Rodini B&B et fantastisk overnatningsvalg, når du skal besøge Kilkenny. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Rodini B&B sikrer gæster et behageligt ophold. Dette hotels bedste faciliteter omfatter handicapfaciliteter, bagageopbevaring, familieværelse.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde opvarmning, skrivebord, fjernsyn, toiletsager. Hotellets golfbane (inden for 3 km) giver dig idéelle muligheder for at slappe af efter en travl dag. Med sin idéelle beliggenhed og imponerende faciliteter så vil Rodini B&B opfylde dine behov på mange måder.


Særlige rejsevilkår - OLKA Sportrejser\nBookede billetter og pakker til begivenheder kan ikke refunderes uanset deltagernes personlige omstændigheder.\nOLKA formidler billetter grunder sig på at du skal kunne se arrangementet/fodboldkampen, uanset hvilken dag og tid den spilles. OLKA bærer ikke ansvaret for, at arrangementer bliver flyttet, afbrudt eller aflyst. Refundering sker eksempelvis ikke ved eventuelle afbestillinger, hvis en kamp flyttes fra planlagt dag til anden hellig- eller hverdag. Hvis kampen aflyses på grund af dårligt vejr, gælder kampbilletten til den nye kampdato, og OLKA er ikke forpligtet til at betale for eventuelle rejseudgifter.\nVed kampændring, som medfører, at kampen spilles uden for booket flytid, gælder følgende:\n1) OLKA hjælper i første omgang til med billet til anden kamp inden for rejsetiden.\n2) Hvis den rejsende hellere vil ombooke fly og hotel for at kunne se den oprindelige kamp, hjælper OLKA til med ombooking til bedst mulige pris for den rejsende, men eventuelle merudgifter for dette står kunden altid for.\nOLKA har intet tilbagebetalingsansvar, hvis rejsende bliver afvist på arenaen på grund af eksempelvis dårlig opførsel eller hvis en rejsende, iført forkert kampdragt, forsøger at komme ind på forkerte tilskuerpladser. Vi anbefaler, at I ikke bærer halstørklæde eller kampbluse på arenaen. Det er den rejsendes eget ansvar at sætte sig ind i gældende regler gældende opførsel ved hver enkelt begivenhed. Det påligger også den rejsende at kontrollere eventuel ændring af kampdag og spilletidspunkt, da dette er hyppigt forekommende. Kampbilletterne leveres som regel til hotellet som udleverer billetterne til den person, der står som kontaktperson på bookingbekræftelsen. Bemærk, at visse billetter kan være årskort/sæsonkort, og det er meget vigtigt, at disse returneres som anvist, idet vi ellers bliver nødt til at debitere kunden for dette. Vi kan kun garantere billetter i par på to.\nSlutbetaling skal være hos os senest 30 dage før afrejse. Tilmedingsafgift ved booking af landarrangementer er 1500 SEK/person og skal være hos OLKA senest 10 dage efter booking. Ved booking af ev. flyrejser erlægges dette gebyr direkte ved bookingtilfældet.\nOLKA forbeholder sig ret til ændring af rejseplan/rejserute eller priser, som kan skyldes omstændigheder uden for OLKAs kontrol, eksempelvis højere transportomkostninger, valutakursændringer, ændret antal rejsende, lufthavnsgebyrer, flyskatter m.m.


Fokus på grønne brændstoffer har med ét slag placeret Svanehøj midt i et boom | Tech Management\nAdm. direktør i Svanehøj Søren Kringelholt Nielsen. Illustration: Svanehøj. Se større version\nEn vild og pludselig efterspørgsel på pumper til klimavenligt brændstof har skabt lige så vild vækst for pumpevirksomheden Svanehøj, der har investeret et tocifret millionbeløb i automatiseret produktionen for at kunne følge med.\n6. december 2021 kl. 09:07\nSvanehøjs salg af brændstofpumper til gas er bogstaveligt talt gået fra nul til hundrede på to år. De op til 25 meter høje pumper er nemlig designet til marineindustrien og passer til stort set alle typer bæredygtig brændstof, som er på alles læber i industrien netop nu.\nAdm. direktør Søren Kringelholt Nielsen har været ansat i virksomheden i tre år, og da han kom til, blev grøn omstilling ikke rigtigt diskuteret. I dag taler man næsten ikke om andet i virksomheden.\n»Det er et hot emne, hvordan man gør marinetransport bæredygtig, så vi har oplevet en meget kraftig vækst med en tredobling af omsætningen de seneste tre år,« siger han om virksomhedens held til at være på rette sted, den rette tid.\nSvanehøj blev grundlagt i 1928 i Jomfru Ane Gade i Aalborg og har fra begyndelse designet, udviklet og produceret pumper. Dengang var det mange forskellige pumper, i dag er det ‘grønne’ pumper, der er i fokus.\nDa en dansk-svensk kapitalfond overtog virksomheden for tre år siden, blev der lagt en vækststrategi om at øge omsætningen fra knap 200 millioner kroner til en halv milliard på fem år. Dette mål bliver opnået allerede i år, og der er derfor lagt en ny strategi, der sigter mod at fordoble omsætningen til en milliard kroner frem til 2026, fortæller Søren Kringelholt Nielsen.


Automatisk start-stop – fuldautomatisk kørebogsløsning\nAutomatisk start-stop - fuldautomatisk kørebogsløsning\nI en travl hverdag har vi ofte gang i mere end én ting. Måske har du oplevet, at du har én i røret, når du sætter dig ind i din bil for at køre ud til et møde. Imens du koncentrerer dig om samtalen, balancerer du kaffen til køreturen ned i kopholderen og spænder sikkerhedsselen. Genkendeligt? Hvor sandsynligt er det, at du husker at trykke ”start tur” på din Mileage Book app?\nAutomatisk start-stop er den sidste manuelle funktion\nMed Mileage Book har vi automatiseret hele flowet fra en tur registreres og til den er endeligt godkendt og arkiveret de rigtige steder. Derfor var det oplagt, at start-stop-funktionen, som krævede aktiv handling også blev automatiseret. Vi forsøgte os med indbyggede reminders, men det var ikke effektivt nok. Vi ønskede ikke en fastmonteret GPS-løsning, fordi vi ville undgå problemer med strømsvigt, reparationer og besvær når man skifter bil. Enkelhed og mindst muligt besvær. Det var det vi ville!\nSlut med glemte ture\nI dag har vi en automatisk start-stop-funktion, som er aktiv de tidspunkter på dagen, som brugeren definerer, som relevante. Slut med glemte ture, der aldrig registreres eller som efterfølgende skal indtastes manuelt. Og funktionaliteten er præcis så enkel, som vi satte os for.\nVærd at vide om Mileage Book og automatisk start-stop\nEt Bluetooth-signal* starter automatisk appen, når du starter bilen\nStart-Slut adressen, samt distancen registreres helt automatisk\nNår det passer dig tilføjer du formål og godkender turen\n*Afhænger af, hvilken telefon du bruger. Android aktiveres via bilradioens Bluetooth, mens iPhone aktiveres via en lille Mileage Book iBeacon, som du har liggende i bilen.\nAutomatisk start-stop er bare en lille del af alt det smarte ved Mileage Book. Klik dig ind på vores oversigtsside, hvor du kan se priser, funktionalitet og ikke mindst, hvor nemt det er at håndtere kørselsregistrering med Mileage Book.\nVil du høre mere om automatisk kørebog?


Tjek den flydende organiske gødning | Haveselskabet\nTjek den flydende organiske gødning\nSelv om haveejerne i bedste mening netop nu gøder deres afgrøder i drivhuset, risikerer de faktisk at gøre planterne syge og misdannede.\nRester af clopyralid i flydende organiske gødning\nHaveselskabet har i 2021 fået foretaget analyser og gennemført forsøg, der viser, at flere typer flydende organisk gødning er forurenet med rester af pesticider. Det har de seneste år efterladt stribevis af haveejere med syge og misdannede planter.\n– At det overhovedet kan lade sig gøre, at de stoffer havner i gødningsprodukter til økologisk havedyrkning, er fuldstændig uacceptabelt. Det kan vi som forbrugere ikke leve med. Derfor vil vi have indført en officiel grænseværdi og en certificering af de her produkter, så haveejerne med ro i maven kan gøde tomater, peberfrugt og andre afgrøder i drivhuset, siger Charlotte Garby, direktør i Haveselskabet – derfor er vi glade for at myndighederne nu ser på sagen.\nFlere haveejere har oplevet syge planter\nI 2020 fik Haveselskabet henvendelser fra flere medlemmer, som oplevede, at deres tomatplanter af uforklarlige årsager blev syge. Planterne blev misdannede, og væksten gik i stå. Haveselskabet satte sidste år gang i en række analyser, og de viste, at flere flydende gødninger mærket ”Godkendt til økologisk jordbrug” eller ”også til økologiske haver” indeholdt store mængder clopyralid.\nClopyralid er et ukrudtsmiddel, som f.eks. roemarker sprøjtes med. Da flydende gødninger produceres af bl.a. restprodukter fra sukkerproduktion, kaldet vinasse, havner clopyralid i gødningsprodukterne. Plantemateriale, der er sprøjtet med clopyralid, må ikke anvendes i drivhuse eller til kompost – men der havner det alligevel gennem gødningsprodukter, viser Haveselskabets undersøgelse.\nDer findes ikke en officiel grænseværdi for, hvor meget clopyralid der må være i flydende gødning.\n– Vi kan som forbrugere ikke være tjent med andet end en officiel grænseværdi, så vi ved, hvad vi gøder vores tomater med, siger Charlotte Garby -og nu går myndighederne heldigvis ind i sagen. DR har været ude og forhøre sig hos os, hos en haveejer, der har oplevet udfordringer og hos Landbrugsstyrelsen. Vi er rigtig glade for at der nu kommer fokus på den udfordring. Læs evt. mere her.\nHaveselskabet tog på baggrund af sin undersøgelse sidste år straks kontakt til producenterne og opfordrede samtidig minister for fødevarer, landbrug og fiskeri, Rasmus Prehn, til at gå ind i sagen.\nMange af producenterne har omlagt deres produktion, så gødningerne ikke længere baserer sig på vinasse fra roetoppe, men på rester fra kartoffelproduktion – det er nemlig ikke tilladt at behandle kartofler med clopyralid. Men andre producenter har stadig ikke reageret. Haveselskabet har løbende haft en god dialog med producenterne.\n– Mange producenter har taget sagen alvorligt, reageret hurtigt og samarbejdet med os, og det er jeg på haveejernes vegne virkelig taknemmelig for. Men så længe vi ikke har en officiel grænseværdi, og så længe der er producenter, som ikke vil omlægge deres produktion, er der stadig risiko for, at vi forbrugere finder flydende organisk gødning på hylderne, som kan indeholde clopyralid, og som kan skade vores planter. Det er ikke godt nok, og det vil vi i Haveselskabet have lavet om, siger Charlotte Garby.\nFlydende organisk gødning fra flere forskellige fabrikanter har i 2020 været forurenet med rester af sprøjtemidler. I dette tema kan du holde dig opdateret i sagen.\nHvad kan du gøre som haveejer\nDer begynder fra i år at være flydende organisk gødningsprodukter på hylderne, som ikke risikerer at indeholde clopyralid.\nVil du som haveejer være på den sikre side, er der ifølge Haveselskabet flere muligheder:\n• Spørg i butikken eller havecentret efter flydende, organiske gødninger, som ikke er lavet af roevinasse.\n• Er du i tvivl, om dit gødningsprodukt indeholder roevinasse, kan du selv lave en lille test – en såkaldt bioassay. Dyrk et par små ærteplanter og gød dem med gødningen over et par uger. Er der clopyralid i gødningen, vil planterne reagerer, da de er meget følsomme over for dette pesticid.\n• Brug en Ø-mærket gødning, da det røde Ø-mærke stiller krav om, at indholdet stammer fra økologisk dyrket plantemateriale. Dette er ikke at forveksle med betegnelsen ”Godkendt til økologisk dyrkning”.\n• Anvend mineralsk gødning\nDer findes pt ikke undersøgelser, der viser at det fundne indhold af clopyralid er skadeligt for mennesker og dyr. Derfor burde det heller ikke være skadeligt at f.eks. at indtage sukker fra sukkerroer. Det er primært planter fra natskyggefamilien, der er særligt følsomme over for clopyralid resterne.


Oversættelsesbureauets tjenester: Oversættelsestjenester - Acolad\nTjenester: Oversættelse inden for marketing, turisme, fritid og fast ejendom\nDit image er gjort lokalt\nHomeBrancherOversættelsesbureauets tjenester: Oversættelsestjenester\nTilpasset til dit image\nFokus på din virksomhedskultur og dit brands image\nVores dygtige oversættere læser regelmæssigt op på nye udviklinger inden for deres ekspertiseområder\nOversættere, der er specialiseret i dit forretningsområde for at imødekomme dine behov\nMulti-lokal kommunikation er kernen i vores daglige aktiviteter. Uanset jeres virksomheds type og størrelse kan I drage fordel af vores kommunikations- og marketingtjenester. Alt indhold produceres med det formål at være relevant og virkningsfuldt. Vores specialiserede oversættere studerer jeres image og trækker på deres ekspertise for at fremme jeres brand. De har fremragende forfatter-evner og stort kendskab til det specifikke ordforråd for den pågældende sektor, som er i konstant udvikling.\nTurisme: rejs til verdens ende\nUanset om du administrerer rundture, ejer en turistinformation eller driver et rejsebureau, en hotelgruppe eller et krydstogtselskab, er det vigtigt at tilpasse dit indhold til dine lokale markeder. De sprogeksperter, vi benytter til turistbranchen, har stor viden om branchens terminologi. Vi står altid til din rådighed og er omhyggelige med at udvælge vores allerbedste eksperter, der ikke kun har fremragende sprogfærdigheder, men også forstår din branche fuldt ud.\nFritid uden grænser\nFritid og underholdning er universel. Ord overfører fascinationen af traditioner, seværdigheder og lokale attraktioner i din region. Acolad-teamet understøtter udviklingen af dine lokale aktiviteter. Vores oversættere sikrer, at dit budskab når ud til et internationalt publikum.\nUdvikling af din ejendomsvirksomhed\nDen øgede globalisering af ejendomsmarkederne betyder, at flersproget kommunikation er blevet en vigtig strategisk prioritering i ejendomsbranchen. Acolad forstår prioriteterne i din forretning og dine kunders forventninger. Professionel oversættelse i ejendomssektoren kræver en god forståelse af lovgivning, beskatning og byplanlægning. Derfor besidder de sproglige eksperter, som Acolad samarbejder med, alle teknisk ekspertise inden for sektorer, der er relateret til din aktivitet.


Stortalent afslog Manchester United: "Traf det rigtige valg"\nNicolai Busekist - 28. mar 2021 21:22\nIkke nok med, at han er en sand klublegende i Watford, er angriberen Troy Deeney også stor Birmingham-fan. På lige fod med mange andre af klubbens tilhængere, var han meget overrasket, da den valgte at ‘pensionere’ trøjenummer 22. Det gjorde de nemlig i forbindelse med Jude Bellinghams skifte til Borussia Dortmund.\nPå dette tidspunkt var han netop fyldt 17 år. Forud for dit skifte til den tyske klub, havde han spillet 44 kampe for Birmingham. Her blev der betalt godt 20 mio. pund for ham, hvilket svarer til 173 mio. kr.\nDeeney har nu givet udtryk for, at han godt forstår gestussen. Bellinghams stjernestatus nemlig kun fortsat med at vokse siden skiftet. I debutsæsonen for den tyske klub er det indtil videre blevet til 22 Bundesliga-kampe. Ikke nok med det, har han nu også fået sin debut for Englands A-landshold.\nInden han skiftede til Borussia Dortmund var Manchester United dog også meget interesserede i ham. Men Bellingham besluttede sig for, at han ville skifte til Dortmund, hvilket Deeney mener var det helt rette valg.\n“I sidste ende valgte Jude at tage til Dortmund, da unge spillere har meget større chance for at starte store kampe i Bundesligaen end i Premier League,” siger han ifølge Sun on Sunday.\n“Den samme rute tog en anden engelsk dreng, Jadon Sancho, der var i Watfords ungdomsafdeling, da han gik i skole. De har begge bevist, at de traf det rigtige valg,” siger han også.\nManchester United har vist interesse for flere spillere i Borussia Dortmund, men Bellingham er dog tilsyneladende ikke én af dem. Derimod er det særligt Jadon Sancho og Erling Haaland, der har deres fokus i øjeblikket


Kære ledermedlem af DS på det offentlige område - Dansk Socialrådgiverforening\nDansk Socialrådgiverforening / Råd og vejledning / Kære ledermedlem af DS på det offentlige område\nKære ledermedlem af DS på det offentlige område\nOm to uger og to dage – den 4. april – træder vores varslede strejke i kraft, og ugen efter, den 10. april, bliver 440.000 offentligt ansatte lockoutet af arbejdsgiverne – medmindre vi har nået en aftale inden da, eller forligsmanden har udskudt tidspunktet for at få mere tid at forhandle i.\nDer er tale om en stort set total lockout både på det statslige, kommunale og regionale område. Som leder er du som hovedregel omfattet af varslerne (både strejke og lockout) – lige som medarbejderne – medmindre du er ansat på cheflønsaftalen eller eksplicit er undtaget. Sidstnævnte gør sig gældende for enkelte ledere på statens område.\nI DS undrer vi os over lockout-varslernes omfang. KL hævder, at de undtager de mest sårbare borgere, men det klinger hult, når de rammer næsten alle medlemmer af DS. Derfor er vi også i dialog med KL lige nu, og du hører naturligvis mere så snart som muligt.\nVi har fået mange henvendelser fra både ledere og basismedarbejdere om især nødberedskab og konfliktramt arbejde. Vi har netop opdateret vores spørgsmål-svar om disse emner.\nFørst og fremmest skal der indgås rammeaftale om nødberedskab mellem de centrale parter, det vil sige DS og de offentlige arbejdsgivere. Herefter kan man lokalt begynde at indgå aftaler om det lokale og konkrete nødberedskab. DS er i gang med – som alle andre organisationer – at forhandle en rammeaftale om nødberedskab med KL. Danske Regioner har ikke taget initiativ om en rammeaftale med DS på nuværende tidspunkt.\nNår/hvis der skal indgås lokale aftaler om nødberedskab, skal der være tale om “arbejde der er livsvigtigt, uopsætteligt eller påkrævet for at undgå helbreds- og/eller varigt førlighedstruende følger samt bevarelse af store værdier” – altså kun i absolut nødvendige situationer. Desuden skal parterne også meget præcist udpege, hvilke arbejdsområder, funktioner og konkrete opgaver der skal løses af et nødberedskab.\nKonfliktramt arbejde er kort fortalt det arbejde, som overenskomstansatte medarbejdere, der er omfattet af konflikten, skulle udføre. Dette arbejde må ikke udføres af de medarbejdere, som IKKE er omfattet af konflikten. Hverken tjenestemænd eller ikke-medlemmer må altså blive pålagt eller påtage sig konfliktramt arbejde. Hvis arbejdsgiver forsøger at få konfliktramt arbejde udført, er det i strid med hovedaftalerne og opfattes som et forsøg på at afbøde konfliktens virkning. Det må arbejdsgiver ikke.\nSom leder skal du også være opmærksom på, at du ikke må spørge medarbejderne om deres organisationsforhold, da det er personfølsomme oplysninger. Der er andre måder at finde ud af, hvem der er omfattet af varslerne. Men du skal være opmærksom på, at der fortsat kan komme ændringer af både undtagelser fra lockoutvarslet og nødberedskab.\nVores forhandlere forhandler stadig med arbejdsgiverne i Forligsinstitutionen, men vi kan desværre ikke give meldinger herfra, da parterne har tavshedspligt.\nForligsmanden Mette Christensen kan vælge at udsætte konfliktens start med 14 dage op til to gange. Lykkes hun med at lande et kompromis, som begge parter kan tilslutte sig, kommer forligsskitsen til urafstemning blandt alle medlemmer af DS og de øvrige organisationer. Stemmer medlemmerne ja, ophøjes skitsen til overenskomst.\nSom leder bliver du inviteret til ledermedlemsmøder i regionerne – du får invitation direkte fra dit regionskontor. Hvis du har spørgsmål om konflikten, og hvordan du som leder skal forholde dig, så tag fat i din lederkonsulent, dit regionskontor eller – for ledere i statens vedkommende – sekretariatet. Se også DS’ hjemmeside om OK18.\nDu vil fortsat blive holdt orienteret via OK18-nyhedsmails, dels som denne målrettet jer ledere og dels til alle medlemmer. Du kan også følge med på DS’ eller Majbrit Berlaus Facebook-sider.\nForhandlings- og Medlemschef


Køb Overshirts hos Nielsens | Find Overshirts i alle størrelser her. - Nielsens\nForsiden / Herre / Overshirts\nKANTT Hør Overshirt SYREN 222114 DKK 499.50\nSELECTED HOMME Loose Tony overshirt DKK 499.95\nFAT MOOSE Hugh Fleece DKK 699.00\nKANTT Overshirt SYREN 221211 DKK 149.95 DKK 399.50\nOvershirts er en af de fedeste trends til herre i øjeblikket. De er smarte, funktionelle og lette at style, og med en fed overshirt kan du let som ingenting blive passende klædt på til mange forskellige anledninger.\nHos NIELSENs gør vi meget ud af at have fingeren på pulsen, når det kommer til de aktuelle modetendenser. Derfor har vi naturligvis også nøje udvalgt et pænt udvalg af forskellige overshirts til herre, som vi er sikre på, du vil kunne få glæde af året rundt.\nOvershirts – den perfekte investering i herregarderoben\nOvershirts fylder rigtig meget i modebilledet i dag, og det er der heller ikke noget at sige til. Med de forskellige overshirts til herre får du nemlig en fed kombination af en lun trøje og en jakke i et smart design. Med andre ord får du en perfekt og lun tilføjelse, der sikrer, at du til enhver tid kan give dit outfit en moderne og stilfuld afrunding.\nOvershirts findes i et væld af forskellige farver og materialer. Fælles for dem er, at de er tykkere i kvaliteten end eksempelvis en almindelig skjorte. Du kan blandt andet få en overshirt i bomuld, en overshirt i en blanding af polyester og elastan for fuld komfort og mange andre lækre varianter. Det handler blot om at finde den overshirt til herre, som du synes er fedest, og som du vil føle dig mest tilpas i.\nSådan styler du dine nye overshirts\nHar du først en eller flere overshirts hængende klar i klædeskabet, har du mulighed for at skabe en masse fede outfits. Style eksempelvis din overshirt med en fed t-shirt og et par jeans for et casual look med en anelse kant. Du kan med fordel også bruge den som et alternativ til blazeren, hvis du ønsker et nedtonet, men stadig formelt udtryk.\nEn overshirt kan også bruges i overgangsperioderne, hvor du lige har brug for en tynd jakke til at have på uden på din t-shirt eller skjorte. Derfor kan den også snildt bruges eksempelvis på de kølige sommeraftner. Eller som et ekstra lag under vinterjakken når det er rigtig koldt udenfor.\nVælg de rette overshirts\nOvershirts er til manden, der vil være fedt, praktisk og moderne klædt på til enhver situation. De er til ham, der ikke vil gå på kompromis med hverken kvalitet eller design. Vi har samlet lidt forskellige overshirts til herre, så der både er nogle i en afslappet stil samt nogle, der er lidt mere formelle i deres udtryk. Vi har overshirts til herre fra en lang række populære mærker – herunder KANTT, Camel Active og SELECTED HOMME. Der er derfor rigeligt med fede styles at vælge mellem, og derfor har du god mulighed for at finde en, der passer perfekt til din personlige stil.\nEr du i tvivl om, hvilken overshirt til herre, du skal vælge? Eller har du andre spørgsmål? Så skal du endelig ikke tøve med at tage fat i os – enten vores kundeservice eller vores dygtige personale ude i vores butikker. Vi står altid klar til at hjælpe dig med at finde den overshirt til herre, som du lige står og mangler.


Brugt PEUGEOT 308 i Østjylland - 5 til salg [58 min siden] - BilHandel Nordjylland\nBrugte Peugeot 308, Manuel til salg i Østjylland\n6 gear, 16" alufælge, 2 zone klima, køl i handskerum, fjernb. c.lås, parkeringssensor, fartpilot, kørecomputer, infocenter, startspærre, auto. nedbl. bakspejl, udv. temp. måler, regnsensor, sædevarme, højdejust. forsæde, 4x el-ruder, el-spejle m/varme, automatisk start/stop, dæktryksmåler, multifunktionsrat, håndfrit til mobil, bluetooth, armlæn, isofix, bagagerumsdækken, kopholder, stofindtræk, splitbagsæde, læderrat, tågelygter, automatisk lys, 6 airbags, abs, antispin, esp, servo, hvide blink, mørktonede ruder i bag, indfarvede kofangere, diesel partikel filter, lev. nysynet\nPeugeot 308 VTi Access 5d 1,6\nBEMÆRK ! den lave udsalgspris er kun til køber med CVR, sælges også gerne detail til private (Se mere i nedenstående tekst) 1 Ejer, fuld servicebog udført på Aut. Peugeot værksted, seneste service udført i marts måned 2019. Gør som en del af vores kunder, spar mange penge ved CVR køb. husk at det du sparer er = mindre værditab på sigt ! er du mere til det sikre, så vælg alm. detailkøb med reklamationsret og tryghed som privat køber. Vi sælger denne fine bil engros til køber med cvr (B2B) for kun 59.900,- kr excl. nummerplader / indreg. eller detail til private for kun 74.900,- kr incl. lev.omk. og med fuld reklamationsret naturligvis I begge tilfælde som beskrevet incl. klargøring inden afhentning, (denne bil er klargjort) Finansiering er mulig på detailprisen, prøv det ganske uforpligtigende via vores hjemmeside eller ring til os, så hjælper vi gerne ! Brug for mere info eller fremvisning, så kontakt os på info@norgaardbiler.dk / 4026 2990


Andelsbolig til salg i København Østerbro. 138 m2 Andelsbolig sælges i København Østerbro Ribegade Ledig bolig\nDanmarks største boligportal! 69.069 annoncer lige nu.\nAndelsbolig til salg, København Østerbro, Ribegade (kun bytte)\nKøbenhavn ø, Andelslejlighed byttes, 2100, 4 vær., 138 kvm., boligydelse kr. 5900, andelsvurdering kr. 29000000, Ribegade\nKære Alle, tak for alle henvendelser, vi har en fremvisning lørdag som umiddelbart er den lejlighed som matcher vores behov bedst, såfremt det ikke bliver skriver jeg tilbage.\nHaves: Fuldstændig renoveret 4 værelses meget høj stuelejlighed som ligger i en stille gade. 4 store rum samt køkken-alrum, gang, badeværelse. Nyt køkken med nye hårdevidevarer herunder vaskemaskine og opvaskemaskine. Nyt badeværelse. Hyggelig have som primært benyttes af de 3 stuelejligheder. Mulighed for at lave altan. Tilhørende 2 loftrum. 2.9 mill plus ca. 500000 i forbedringer muligvis mindre. 5900 plus forbrug\nBilligere lejlighed med altan min. 3 vær eller ejerbolig med afslag i prisen i Kbh.V,Ø,K eller sommerhus i Odsherred.


Medlemsbetingelser - UpgradeIT\nMedlemsbetingelser for Upgrade Academy som udbydes af Upgrade.As ApS\nVersion 1.1, Oktober 2018\nUpgrade Academy ApS (herefter Upgrade Academy) udbyder onlinekurser på www.upgradeit.dk (herefter websitet) til erhvervsdrivende (herefter medlemmer) inden for online markedsføring mod betaling. Upgrade Academy kan afvise anmodninger om medlemskab uden nærmere begrundelse. Disse betingelser (herefter medlemsbetingelser) samt Upgrade Academys cookie- og privatlivspolitik, der tilsammen udgør Upgrade Academys medlemsbetingelser, gælder for alle erhvervsdrivende, som Upgrade Academy indgår aftale med om adgang til kursusmaterialet. Ved medlemskab accepterer medlemmet disse betingelser. Betingelserne kan alene fraviges ved skriftlig aftale.\nVed indmeldelse betales medlemsgebyret for den første måneds- eller årsperiode. Derefter betales det til enhver tid fastsatte medlemsgebyr forud for hver abonnementsperiode med det ved indmeldelsen anvendte betalingskort (herefter kort), medmindre medlemmet ønsker at anvende et andet gyldigt kort, som Upgrade Academy kan håndtere, og giver Upgrade Academy besked herom. Ved indmeldelse giver medlemmet Upgrade Academy samtykke til sådan automatisk kortbetaling ved hver ny måneds- eller årsperiode. Eventuelle omkostninger forbundet med kortbetalingen er indeholdt i det månedlige eller årlige medlemsgebyr. Medlemmet skal stille et gyldigt kredit- eller debitkort (Visa- eller MasterCard) til rådighed for Upgrade Academy til løbende betaling af medlemsgebyret. Kan Upgrade Academy ikke trække medlemsgebyret automatisk på medlemmets kort eller opstår der tekniske vanskeligheder, der ikke gør det muligt for Upgrade Academy at foretage sådan trækning, fremsendes i stedet faktura mod gebyr pr. e-mail. Medlemmet kan ikke få sat medlemskabet i bero og dermed udskyde den automatiske fornyelse af medlemskabet.\nUpgrade Academys ydelser\nUpgrade Academys ydelser i form af loginoplysninger pr. e-mail, adgang til websitets medlemsområde mv. leveres som udgangspunkt inden for få minutter efter indmeldelse og vellykket korttransaktion.\nAlt indhold på www.upgradeit.dk, herunder tekster, kildekoder, software, lyd, fotografier, grafik, billeder, logoer, varemærker, videoer, sideopsætning, design, spørgsmål og svar på Upgrade Academys forum mv., er beskyttet af lovgivningen og tilhører ubetinget Upgrade Academy (eller tredjepart), og ved aftale om medlemskab overdrager medlemmet sine profiloplysninger, foto, kommentarer og øvrige data samt rettighederne hertil til Upgrade Academy. Overdragelsen og brugen er uden tidsmæssig begrænsning. Medlemmet har tilladelse til at bruge Upgrade Academys logo eller andre kendetegn, såfremt medlemsgebyret er betalt for og medlemmet i øvrigt følger Upgrade Academys retningslinjer herfor.\nMedlemmer må ikke kopiere eller optage indhold, der er forbeholdt medlemmer. Overtrædelser vil blive retsforfulgt.\nUpgrade Academy kan give hvert medlem mulighed for at bedømme onlinekurserne og disses instruktører efter nærmere fastsatte retningslinjer. Sådanne bedømmelser skal være saglige og relevante. Medlemmet har ikke krav på, at Upgrade Academy skal offentliggøre sådanne bedømmelser.\nMedlemmet giver samtykke til, at Upgrade Academy kan opbevare og behandle vedkommendes personoplysninger, herunder identifikationsoplysninger (navn, adresse, telefonnummer, e-mailadresser mv.), kortnummer, CVR-nummer samt andre oplysninger, der er naturligt forbundet med medlemskabet. Samtykket gælder også i forhold til Upgrade Academys eventuelle datterselskaber og øvrige koncernforbundne selskaber samt i forhold til private dataansvarlige, som Upgrade Academy har eller måtte indgå aftale med om behandling af personoplysninger (for eksempel, men ikke begrænset til, webhoteller, automation- og mailudbydere, udbydere af chatfunktioner, udbydere af bogholderi -og regnskabsføring samt annonceudbydere (fx Facebook eller Google) samt ved certificeringer af medlemmer. Oplysningerne videregives herudover ikke til tredjemand.\nMedlemmet giver endvidere samtykke til, at Upgrade Academy må fremsende e-mails, herunder om markedsføring af egne eller tredjemands produkter eller ydelser. Medlemmet skal i øvrigt oplyse om, og i hele medlemsperioden råde over, en gyldig e-mailadresse, som kan bruges til kommunikation med Upgrade Academy. E-mails fra Upgrade Academy er i øvrigt ikke krypterede.\nUpgrade Academy har ret til at anvende medlemmets navn og firma som reference, herunder i markedsføringskampagner. Denne ret gælder uden tidsbegrænsning.\nUpgrade Academy yder en 30 dages tilfredshedsgaranti. Såfremt medlemmet ikke er tilfreds med Upgrade Academys ydelser, kan han opsige medlemskabet og få det fulde medlemsgebyr tilbagebetalt. Såremt medlemmet ønsker at gøre brug af fortrydelsesretten, skal han hurtigst muligt og senest 30 dage efter indmeldelsen pr. e-mail på info@upgradeit.dk meddele Upgrade Academy, at han ønsker at gøre brug af fortrydelsesretten.\nUpgrade Academy yder en 30 dages tilfredshedsgaranti. Såfremt medlem Medlemmets brug af websitet sker på eget ansvar. Upgrade Academy er ikke erstatningsansvarlig for brug af websitet eller medlemsindholdet, herunder for tab af indtægter, driftstab eller tab af data, driftsforstyrrelser eller lignende tab. et ikke er tilfreds med Upgrade Academys ydelser, kan han opsige medlemskabet og få det fulde medlemsgebyr tilbagebetalt. Såfremt medlemmet ønsker at gøre brug af fortrydelsesretten, skal han hurtigst muligt og senest 30 dage efter indmeldelsen pr. e-mail på info@upgradeit.dk meddele Upgrade Academy, at han ønsker at gøre brug af fortrydelsesretten.\nMedlemsindholdet tilgås fra en browser. Medlemmet skal selv sørge for adgang til en browser, som gør ham i stand til at logge ind på websitet med det udleverede brugernavn og adgangskode og dér få fremvist medlemsindholdet.Upgrade Academy er ikke ansvarlig for tekniske forhold, der på modtagersiden forhindrer medlemmet i at kunne tilgå medlemsindholdet. Upgrade Academys onlinekurser er et tilbud til erhvervsdrivende (ikke forbrugere). Forbrugere, der ønsker medlemskab, skal ikke købe medlemskab via websitet, men i stedet forinden rette skriftlig eller telefonisk henvendelse herom til Upgrade Academy.\nEnhver tvist mellem Upgrade Academy og medlemmet skal først søges afgjort ved forhandling. Kan parterne ikke nå til enighed, skal tvisten afgøres af domstolene efter dansk ret ved retten i Lyngby som første instans.\nUpgrade Academy udbydes af Upgrade.As ApS under cvr.nr. 29214883. Upgrade.As ApS er dataansvarlig efter persondataloven.\nmobil: 70 205 285\nUpgrade Academy forbeholder sig ret til løbende at ændre medlemsbetingelserne uden at underrette medlemmerne særskilt herom. De til enhver tid gældende medlemsbetingelser vil fremgå af websitet eller blive tilsendt medlemmet pr. e-mail og gælder forud for alle tidligere versioner af medlemsbetingelserne. Alle medlemmer opfordres til løbende at holde sig orienteret om ændringer af betingelserne.


Voksne unge har et lavt selvværd flere år efter, de har oplevet et højt konfliktniveau mellem deres skilte forældre. Unge fra velfungerende skilsmisseramte familier får derimod ikke de samme langvarige knæk i selvværdet, viser en ny dansk undersøgelse af SFI - Det Nationale Forskningscenter for Velfærd.\nFra kærlighed til konflikt\nNæsten halvdelen af alle danske ægtepar bliver skilt, viser tal fra Danmarks Statistik.\nHver syvende skilsmisse er meget konfliktfyldt, viser undersøgelser fra Københavns Universitet.\nForældrenes konfliktniveau spiller mere ind på, om unge får dårligt selvværd, end andre ting, som ellers påvirker et ungt menneskes liv, såsom venskaber og udseende (Foto: Shutterstock)\nUnge er loyale over for begge forældre\nUnge er ekstremt loyale over for begge deres forældre, fortæller Karen Wistoft. De forstår og føler med både mor og far. Derfor tynger det dem, når forældrene bagtaler hinanden eller skændes.\n»De bliver trætte, kede af det, og de har ikke ret meget mentalt overskud. Det kan gå ud over deres koncentration i skolen, og de kan få svært ved at finde overskud til at være gode kammerater,« siger Karen Wistoft.\n»Hvis de klarer sig dårligt i skolen og blandt kammeraterne, er der risiko for, at de mister troen på, at de er noget værd. Samtidig er de ikke meget for at snakke med nogen om det, fordi de ikke vil hænge forældrene ud,« fortsætter hun.\nNår børnene er små, kan de komme til at tro, at det er deres skyld, hvis forældrene ikke kan enes. Det ændrer sig, når de bliver ældre, siger Karen Wistoft:\n»Når de bliver 15-18 år, ved de godt, at det ikke er deres skyld. Men de er stadig ikke i stand til at skubbe forældrenes konflikt fra sig og sige, at den ikke har noget med dem at gøre. Konflikten hænger ved dem, og det er hårdt i en alder, hvor de skal til at begive sig videre i livet, måske skifte skole og have nye kammerater.«\nLæs også: Forældre overdriver glæden ved at have børn\nHver syvende skilsmisse er grim\nSiddhartha Baviskars undersøgelse er en del af SFI’s store forløbsundersøgelse.\nI undersøgelsen har forskere har fulgt 6.000 unge, der blev født i år 1995.\nSeks gange i løbet af deres nu 18 år lange liv, har de unge og deres forældre udfyldt spørgeskemaer om deres liv og vaner.\nFormålet er blandt andet at undersøge, hvilke faktorer i opvæksten der har betydning for børnene udvikling.\nNår en skilsmisse er meget konfliktfyldt kan forældrene i lang tid efter skilsmissen ikke tale om forhold, der vedrører børnene eller deltage i vigtige familiebegivenheder sammen.\n»Enhver skilsmisse har et niveau af konflikt, ellers var man nok ikke blevet skilt. Men hver syvende skilsmisse ender virkeligt grimt, viser vores tal,« siger Søren Sander, der er psykolog og ph.d. studerende på København Universitets Enhed for Medicinsk Psykologi.\n»Det er forståeligt, at man ikke har lyst til at deltage i en konfirmation sammen med sin eks lige efter, man er blevet skilt, hvis man er gået fra hinanden på grund af utroskab. Men hvis man to år senere stadig har det på samme måde, er konflikten fastlåst,« fortsætter han.\nForældrene møder hinanden med mistro\nI en fastlåst konflikt er der en tendens til, at man har et rigidt og negativt billede af sin forhenværende ægtefælle, forklarer Søren Sander:\n»Man ser negative intentioner overalt. Det negative billede af den anden bliver mere og mere negativt, og det kan udvikle sig til foragt og afsky,« siger han og fortsætter:\n»Hvis man altid møder en anden person med en forventning om, at vedkommende ikke vil dig det godt, kan det være svært at løse konflikter og samarbejde.«\nApp skal lære forældre at samarbejde\nDe skilte danskere, der ender i fastlåste konflikter med deres ekspartnere, er både højtuddannede og lavtuddannede samt folk med høj og lav indkomst.\nSøren Sander oplever en tendens til, at særligt to grupper er overrepræsenteret i grimme og langtrukne konflikter:\nDe mest ressourcestærke og de mindst ressourcestærke\n»Det er en u-formet tendens. Når forældrene har mange ressourcer, ikke er bange for autoriteter og er vant til at få ret, kan der komme nogle grimme sager, som bare bliver ved. Og de forældre, der er mindst ressourcestærke og har sociale probler er sandsynligvis også overrepræsenteret,« siger han.\nSøren Sander og kolleger er i øjeblikket i gang med at teste en elektronisk værktøjskasse til forældre, der har brug for hjælp til at komme i gang med samarbejdet efter en skilsmisse\nForskerne har udviklet en app, så nyskilte via computeren og mobilen kan få hjælp til at håndtere de mange udfordringer og konflikter, der kan følge i kølvandet på et brud.\nSFI-rapporten "Unge i Danmark – 18 år og på vej til voksenlivet Årgang 95 – Forløbsundersøgelsen af børn født i 1995"\nSiddhartha Baviskars profil (SFI)\nSøren Sanders profil (KU)\nLæs mere om det digitale værktøj, app'en Samarbejde efter Skilsmisse (SES)